Suvestinė redakcija nuo 2013-05-12 iki 2013-12-17

Įsakymas paskelbtas: Žin. 2012, Nr. 147-7571, i. k. 1122250ISAK00V-1113

LIETUVOS RESPUBLIKOS SVEIKATOS APSAUGOS MINISTRO

Į S A K Y M A S

DĖL PROJEKTŲ FINANSAVIMO SĄLYGŲ APRAŠO PAGAL 2007–2013 METŲ SANGLAUDOS SKATINIMO VEIKSMŲ PROGRAMOS PRIEMONĘ Nr. VP3-2.1-SAM-10-V „ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“ PATVIRTINIMO

2012 m. gruodžio 5 d. Nr. V-1113

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132), 18.2 punktu:

1. T v i r t i n u Projektų finansavimo sąlygų aprašą pagal 2007–2013 metų Sanglaudos skatinimo veiksmų programos priemonę Nr. VP3-2.1-SAM-10-V „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“ (pridedama).

2. P r i p a ž į s t u netekusiais galios:

2.1. Lietuvos Respublikos sveikatos apsaugos ministro 2008 m. lapkričio 19 d. įsakymą Nr. V-1125 „Dėl Projektų finansavimo sąlygų aprašo pagal 2007–2013 metų Sanglaudos skatinimo veiksmų programos priemonę Nr. VP3-2.1-SAM-10-V „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“ patvirtinimo“ (Žin., 2008, Nr. 141-5581);

2.2. Lietuvos Respublikos sveikatos apsaugos ministro 2009 m. rugpjūčio 24 d. įsakymą Nr. V-674 „Dėl Lietuvos Respublikos sveikatos apsaugos ministro 2008 m. lapkričio 19 d. įsakymo Nr. V-1125 „Dėl Projektų finansavimo sąlygų aprašo pagal 2007–2013 metų Sanglaudos skatinimo veiksmų programos priemonę Nr. VP3-2.1-SAM-10-V „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“ patvirtinimo“ pakeitimo“ (Žin., 2009, Nr. 105-4385);

2.3. Lietuvos Respublikos sveikatos apsaugos ministro 2011 m. sausio 14 d. įsakymą Nr. V-30 „Dėl Lietuvos Respublikos sveikatos apsaugos ministro 2008 m. lapkričio 19 d. įsakymo Nr. V-1125 „Dėl Projektų finansavimo sąlygų aprašo pagal 2007–2013 metų Sanglaudos skatinimo veiksmų programos priemonę Nr. VP3-2.1-SAM-10-V „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“ patvirtinimo“ pakeitimo“ (Žin., 2011, Nr. 9-402);

2.4. Lietuvos Respublikos sveikatos apsaugos ministro 2012 m. vasario 27 d. įsakymą Nr. V-156 „Dėl Lietuvos Respublikos sveikatos apsaugos ministro 2008 m. lapkričio 19 d. įsakymo Nr. V-1125 „Dėl Projektų finansavimo sąlygų aprašo pagal 2007–2013 metų Sanglaudos skatinimo veiksmų programos priemonę Nr. VP3-2.1-SAM-10-V „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“ patvirtinimo“ pakeitimo“ (Žin., 2012, Nr. 29-1358);

2.5. Lietuvos Respublikos sveikatos apsaugos ministro 2012 m. liepos 30 d. įsakymą Nr. V-731 „Dėl Lietuvos Respublikos sveikatos apsaugos ministro 2008 m. lapkričio 19 d. įsakymo Nr. V-1125 „Dėl Projektų finansavimo sąlygų aprašo pagal 2007–2013 metų Sanglaudos skatinimo veiksmų programos priemonę Nr. VP3-2.1-SAM-10-V „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“ patvirtinimo“ pakeitimo“ (Žin., 2012, Nr. 93-4806).

3. P a v e d u įsakymo vykdymo kontrolę viceministrui pagal kuruojamą sritį.

LAIKINAI EINANTIS

SVEIKATOS APSAUGOS MINISTRO PAREIGAS	RAIMONDAS ŠUKYS

SUDERINTA

Lietuvos Respublikos ministerijos 2012 10 10 raštu

Nr. (24.3-03)-5K-1218514)-6K1208358

PATVIRTINTA

Lietuvos Respublikos

sveikatos apsaugos ministro

2012 m. gruodžio 5 d. įsakymu Nr. V-1113

LIETUVOS RESPUBLIKOS

SVEIKATOS APSAUGOS MINISTERIJA

projektų finansavimo sąlygų aprašAS PAGAL 2007–2013 METŲ SANGLAUDOS SKATINIMO VEIKSMŲ PROGRAMOS PRIEMONĘ Nr. VP3-2.1-SAM-10-V „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“

I. BENDROSIOS NUOSTATOS

1. 2007–2013 m. Sanglaudos skatinimo veiksmų programos 2 prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ VP3-2.1-SAM-10-V priemonės „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“ finansavimo sąlygų aprašas (toliau – Aprašas) nustato reikalavimus ir sąlygas projektams, finansuojamiems pagal 2007–2013 m. Sanglaudos skatinimo veiksmų programos 2 prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ VP3-2.1-SAM-10-V priemonę „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“ (toliau – Priemonė).

2. Aprašas parengtas vadovaujantis:

2.1. 2007–2013 metų Sanglaudos skatinimo veiksmų programa, patvirtinta Europos Komisijos 2007 m. liepos 30 d. sprendimu Nr. K(2007)3738 (toliau – SSVP);

2.2. SSVP priedu, patvirtintu Lietuvos Respublikos Vyriausybės 2008 m. liepos 23 d. nutarimu Nr. 787 (Žin., 2008, Nr. 95-3720);

2.3. Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklėmis, patvirtintomis Lietuvos Respublikos Vyriausybės 2007 m. spalio 17 d. nutarimu Nr. 1139 (Žin., 2007, Nr. 114-4637; 2012, Nr. 90-4698) (toliau – Atsakomybės ir funkcijų paskirstymo tarp institucijų taisyklės);

2.4. Projektų administravimo ir finansavimo taisyklėmis, patvirtintomis Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132) (toliau – Projektų administravimo ir finansavimo taisyklės);

2.5. Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklėmis, patvirtintomis Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789) (toliau – Išlaidų atitikties finansavimo reikalavimams taisyklės);

2.6. Metodiniais nurodymais vertintojams dėl projektų atitikties bendriesiems Stebėsenos komiteto patvirtintiems atrankos kriterijams vertinimo, patvirtintais Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861, Nr. 120-4567) (toliau – Metodiniai nurodymai vertintojams);

2.7. Projektų bendraisiais ir specialiaisiais atrankos kriterijais, patvirtintais Bendro stebėsenos komiteto Žmogiškųjų išteklių plėtros, Ekonomikos augimo, Sanglaudos skatinimo ir Techninės paramos veiksmų programų, įgyvendinančių Lietuvos 2007–2013 metų Europos Sąjungos struktūrinės paramos panaudojimo strategiją, įgyvendinimo priežiūrai atlikti, 2007 m. gruodžio 21 d. nutarimu Nr. 1, 2008 m. balandžio 3 d. nutarimu Nr. 4 ir 2012 m. gegužės 7 d. nutarimu Nr. 33.

3. Aprašas nustato reikalavimus pareiškėjams ir partneriams, projektams, tinkamoms finansuoti projekto išlaidoms ir finansavimo dydžiui, paraiškų priėmimo, vertinimo ir atrankos tvarką, taip pat informacijos teikimo pareiškėjams tvarką.

4. Apraše vartojamos sąvokos:

Partneris – pagal jungtinės veiklos (partnerystės) sutartį kartu su pareiškėju veikiantis juridinis asmuo, kuris gauna projekto rezultatus ar jais naudojasi, vykdo dalį projekto veiklų.

Ambulatorinės specializuotos asmens sveikatos priežiūros paslaugos – kaip apibrėžta Ambulatorinių specializuotų asmens sveikatos priežiūros paslaugų teikimo reikalavimų, patvirtintų Lietuvos Respublikos sveikatos apsaugos ministro 2007 m. birželio 22 d. įsakymu Nr. V-528 (Žin., 2007, Nr. 74-2956), 1 punkte.

Palaikomojo gydymo ir slaugos paslauga – kaip apibrėžta Palaikomojo gydymo ir slaugos paslaugos teikimo reikalavimų aprašo, patvirtinto Lietuvos Respublikos sveikatos apsaugos ministro 2012 m. gegužės 4 d. įsakymu Nr. V-393 (Žin., 2012, Nr. 54-2690), 2 punkte.

Paliatyvioji pagalba – kaip apibrėžta Paliatyviosios pagalbos paslaugų suaugusiesiems ir vaikams teikimo reikalavimų aprašo, patvirtinto Lietuvos Respublikos sveikatos apsaugos ministro 2007 m. sausio 11 d. įsakymu Nr. V-14 (Žin., 2007, Nr. 7-290), 3 punkte.

Asmens sveikatos priežiūros įstaigos priėmimo-skubiosios pagalbos skyrius – kaip apibrėžta Specialiųjų reikalavimų stacionarinės asmens sveikatos priežiūros įstaigos priėmimo-skubiosios pagalbos skyriui, patvirtintų Lietuvos Respublikos sveikatos apsaugos ministro 2010 m. gruodžio 16 d. įsakymu Nr. V-1073 (Žin., 2010, Nr. 148-7636), 2 punkte.

Dienos chirurgijos paslauga – kaip apibrėžta Dienos chirurgijos paslaugų teikimo reikalavimų ir dienos chirurgijos paslaugų sąrašo, patvirtinto Lietuvos Respublikos sveikatos apsaugos ministro 2009 m. rugpjūčio 21 d. įsakymu Nr. V-668 (Žin., 2009, Nr. 104-4363; 2011, Nr. 164-7846), 1 punkte.

Laboratorinė diagnostika – licencijuojama asmens sveikatos priežiūros paslauga, įtraukta į Licencijuojamų bendrųjų asmens sveikatos priežiūros paslaugų sąrašą, patvirtintą Lietuvos Respublikos sveikatos apsaugos ministro 2004 m. gegužės 14 d. įsakymu Nr. V-364 (Žin., 2004, Nr. 86-3152).

Laboratorijos specialistas – kaip apibrėžta Klinikinių laboratorinių tyrimų kokybės gerinimo programos, patvirtintos Lietuvos Respublikos sveikatos apsaugos ministro 2012 m. sausio 12 d. įsakymu Nr. V-17 (Žin., 2012, Nr. 11-472), 5 punkte.

Kitos Apraše vartojamos sąvokos atitinka Atsakomybės ir funkcijų paskirstymo tarp institucijų taisyklėse, Projektų administravimo ir finansavimo taisyklėse, Projektų išlaidų ir finansavimo reikalavimų atitikties taisyklėse bei kituose teisės aktuose, nurodytuose šio Aprašo 2 punkte, vartojamas sąvokas.

5. Priemonės finansuojamų veiklų tikslas – viešosiose asmens sveikatos priežiūros įstaigose plėtoti ambulatorines, palaikomojo gydymo ir slaugos paslaugas bei paliatyviąją pagalbą, optimizuoti stacionarines paslaugas, siekiant gerinti paslaugų kokybę ir prieinamumą.

6. Pagal Priemonę ir šį Aprašą finansuojamos šios veiklos:

6.1. viešųjų asmens sveikatos priežiūros įstaigų aprūpinimas diagnostine medicinos įranga antrinio lygio ambulatorinėms paslaugoms teikti ir patalpų, susijusių su antrinio lygio ambulatorinių paslaugų teikimu, remontas / rekonstrukcija;

6.2. viešųjų asmens sveikatos priežiūros įstaigų, teikiančių ambulatorinės medicininės reabilitacijos paslaugas arba kuriose pagal sveikatos priežiūros įstaigų restruktūrizavimo planus 2007–2008 m. numatyta įsteigti ambulatorinės medicininės reabilitacijos skyrius, aprūpinimas medicinos įranga medicininės ambulatorinės reabilitacijos paslaugoms teikti ir patalpų, susijusių su medicininės ambulatorinės reabilitacijos paslaugų teikimu, remontas / rekonstrukcija;

6.3. viešųjų asmens sveikatos priežiūros įstaigų, teikiančių slaugos ir palaikomojo gydymo paslaugas, infrastruktūros atnaujinimas ir plėtra – aprūpinimas būtina medicinos ir slaugos įranga, patalpų remontas / rekonstrukcija, naujų palaikomojo gydymo ir slaugos lovų įsteigimas;

6.4. paliatyviosios pagalbos stacionarinių lovų, aprūpintų reikiama medicinos įranga, įsteigimas viešosiose asmens sveikatos priežiūros įstaigose bei šių įstaigų patalpų, susijusių su paliatyviosios pagalbos teikimu, remontas / rekonstrukcija;

6.5. viešųjų asmens sveikatos priežiūros įstaigų, teikiančių stacionarines asmens sveikatos priežiūros paslaugas, priėmimo-skubiosios pagalbos skyrių atnaujinimas – statinių ir (ar) patalpų statyba, rekonstravimas ir remontas, pasenusios diagnostikos ir gydymo įrangos keitimas arba šių įstaigų aprūpinimas nauja diagnostikos ir gydymo įranga, medicininiais ir biuro baldais, ligoniams pervežti skirtais (A tipo) greitosios medicinos pagalbos automobiliais su būtina medicinos įranga;

6.6. viešųjų asmens sveikatos priežiūros įstaigų, teikiančių dienos chirurgijos paslaugas arba kuriose pagal sveikatos priežiūros įstaigų restruktūrizavimo planus 2007–2008 m. numatyta įsteigti dienos chirurgijos skyrius, aprūpinimas medicinos įranga dienos chirurgijos paslaugoms teikti ir patalpų, susijusių su dienos chirurgijos paslaugų teikimu, remontas / rekonstrukcija;

6.7. viešųjų asmens sveikatos priežiūros įstaigų, teikiančių stacionarines asmens sveikatos priežiūros paslaugas, atliekančių klinikinius laboratorinius tyrimus, atnaujinimas – statinių ir (ar) patalpų statyba, rekonstravimas ir remontas, aprūpinimas medicininiais ir biuro baldais, reikiama įranga klinikiniams laboratoriniams tyrimams atlikti; klinikinės laboratorijos specialistų rengimas ir kvalifikacijos tobulinimas; pasiūlymų ir (ar) rekomendacijų dėl klinikinių laboratorinių tyrimų paslaugų teikimo ir kokybės reikalavimus reglamentuojančių teisės aktų ir galiojančių teisės aktų pakeitimų teikimas.

7. Projekte gali būti numatytos veiklos, finansuojamos pagal Europos socialinio fondo (toliau – ESF) paramos taikymo sritį (kryžminis finansavimas). Kryžminis finansavimas yra galimas tik Aprašo 6.7 punkto nurodytoms remiamoms veikloms finansuoti. Tokioms projekto veikloms taikomi šie reikalavimai:

7.1. veiklos, kurios patenka į ESF paramos taikymo sritį, yra būtinos siekiant projekto tikslų ir rezultatų;

7.2. pagal Priemonę gali būti finansuojamos tik šios į ESF paramos taikymo sritį patenkančios veiklos:

7.2.1. laboratorijos specialistų kvalifikacijos tobulinimas;

7.2.2. pasiūlymų ir (ar) rekomendacijų dėl klinikinių laboratorinių tyrimų paslaugų teikimo ir kokybės reikalavimus reglamentuojančių teisės aktų ir galiojančių teisės aktų pakeitimų parengimas ir pateikimas;

7.2.3. pasiūlymų ir (ar) rekomendacijų dėl laboratorijos specialistų rengimo tvarką reglamentuojančių teisės aktų ir galiojančių teisės aktų pakeitimo parengimas ir pateikimas;

7.3. kryžminio finansavimo išlaidos negali viršyti 10 procentų projekto tinkamų finansuoti išlaidų, neįtraukiant kryžminio finansavimo išlaidų, sumos.

8. Pagal Priemonę daugiau Projektų finansavimo sąlygų aprašų rengti nenumatoma, pagal šį Aprašą bus įgyvendinta visa priemonė.

9. Bendra Priemonei įgyvendinti skirta lėšų suma, nustatyta SSVP priede, – 311 219 113,00 Lt, iš jų 261 685 347,00 Lt – Europos regioninės plėtros fondo lėšos, 49 533 766,00 Lt – valstybės biudžeto lėšos.

10. Atsižvelgiant į SSVP priedo 2.2 punktą, pasirašant projektų finansavimo ir administravimo sutartis pagal šį Aprašą numatoma galimybė viršyti šio Aprašo 9 punkte nustatytą skirti finansavimo lėšų sumą. Pagal Aprašą pasirašant projektų finansavimo ir administravimo sutartis leidžiama papildomai skirti iki 18 540 516,80 Lt, iš kurių iki 15 759 439,26 Lt – Europos regioninės plėtros fondų lėšų, iki 2 781 077, 54 Lt – Lietuvos Respublikos valstybės biudžeto lėšų.

11. Pagal Priemonę finansuojamų projektų atrankos būdas – valstybės projektų planavimas.

12. Už Priemonę atsakinga institucija – Lietuvos Respublikos sveikatos apsaugos ministerija. Priemonės įgyvendinančioji institucija – viešoji įstaiga Centrinė projektų valdymo agentūra (toliau – CPVA).

13. Valstybės projektų, finansuojamų pagal Priemonę, sąrašas patvirtintas Lietuvos Respublikos sveikatos apsaugos ministro 2008 m. gruodžio 9 d. įsakymu Nr. V-1206 „Dėl Valstybės projektų, finansuojamų pagal 2007–2013 m. Sanglaudos skatinimo veiksmų programos 2 prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ VP3-2.1-SAM-10-V priemonę „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“, sąrašo patvirtinimo“.

14. Apraše nenurodyta kita informacija, kurią privalo žinoti pareiškėjas, rengdamas projektą ir teikdamas paraišką, bus skelbiama interneto svetainėje www.esparama.lt. Pildant paraišką dėl projekto finansavimo pareiškėjui rekomenduojama susipažinti su šiais dokumentais ir teisės aktais:

14.1. SSVP 2 prioriteto aprašymu;

14.2. Priemonės aprašymu;

14.3. Atsakomybės ir funkcijų paskirstymo taisyklėmis;

14.4. Išlaidų atitikties finansavimo reikalavimams taisyklėmis;

14.5. Projektų administravimo ir finansavimo taisyklėmis;

14.6. Stebėsenos komiteto nutarimais, kurie skelbiami interneto svetainėje www.esparama.lt;

14.7. Lietuvos Respublikos finansų ministro 2008 m. vasario 20 d. įsakymu Nr. 1K-066;

14.8. Sveikatos priežiūros reformos tęstinumo, sveikatos priežiūros infrastruktūros optimizavimo programa, patvirtinta Lietuvos Respublikos sveikatos apsaugos ministro 2008 m. vasario 29 d. įsakymu Nr. V-160 (Žin., 2008, Nr. 27-1000) (toliau – Sveikatos priežiūros reformos tęstinumo, sveikatos priežiūros infrastruktūros optimizavimo programa);

14.9. Klinikinių laboratorinių tyrimų kokybės gerinimo programa.

II. REIKALAVIMAI PAREIŠKĖJAMS IR PARTNERIAMS

15. Pareiškėjais pagal Priemonę gali būti:

15.1. Sveikatos apsaugos ministerija arba jai pavaldi įstaiga;

15.2. savivaldybių administracijos;

15.3. viešosios asmens sveikatos priežiūros įstaigos;

15.4. nevyriausybinės organizacijos, vienijančios asmens sveikatos priežiūros specialistus, dirbančius laboratorinės medicinos srityje, ir (arba) asmens sveikatos priežiūros įstaigas, teikiančias klinikinės laboratorijos paslaugas (toliau – nevyriausybinės organizacijos);

15.5. Vilniaus universitetas;

15.6. Lietuvos sveikatos mokslų universitetas.

16. Sveikatos apsaugos ministerija ir savivaldybių administracijos gali dalyvauti projekte pareiškėjo arba partnerio teisėmis tik kartu su viešąja asmens sveikatos priežiūros įstaiga, kuriai prašoma paramos.

17. Nevyriausybinės organizacijos, Vilniaus universitetas ir Lietuvos sveikatos mokslų universitetas projekte gali dalyvauti tik partnerių teisėmis.

18. Nevyriausybinės organizacijos gali būti projekto partnerės, jeigu atitinka šiuos reikalavimus:

18.1. dalyvauja veikloje, kurios tikslas yra Lietuvos gyventojų sveikatos gerinimas;

18.2. dalyvauja svarstant ir ruošiant norminius dokumentus, programas, rekomendacijas Lietuvos Respublikos Vyriausybei, prisideda prie laboratorinės diagnostikos tobulinimo bei šios srities mokslo plėtros;

18.3. dalyvauja valstybinių užsakymų ekspertizėje, plėtojant laboratorinės medicinos srities mokslą;

18.4. dalyvauja laboratorinės medicinos specialistų profesinio rengimo gerinimo veikloje;

18.5. yra bent vienos tarptautinės laboratorinės medicinos organizacijos narys.

19. Viešosios asmens sveikatos priežiūros įstaigos gali būti pareiškėjais arba partneriais, jeigu pagal Priemonės remiamą veiklos kryptį atitinka šiuos reikalavimus:

19.1. remiama veiklos kryptis: antrinio lygio ambulatorinių paslaugų infrastruktūros gerinimas. Pagal šią remiamą veiklos kryptį pareiškėjais arba partneriais gali būti viešosios asmens sveikatos priežiūros įstaigos, turinčios galiojančias licencijas teikti antrinės ambulatorinės sveikatos priežiūros gydytojų specialistų, nurodytų Minimaliame gydytojų specialistų, teikiančių antrines asmens sveikatos priežiūros paslaugas savivaldybių poliklinikose ir miestų ar rajonų savivaldybių ligoninių konsultacinėse poliklinikose, sąraše, patvirtintame Lietuvos Respublikos sveikatos apsaugos ministro 2002 m. spalio 1 d. įsakymu Nr. 481 „Dėl ambulatorinės antrinės asmens sveikatos priežiūros“ (Žin., 2002, Nr. 98-4381), paslaugas ir sudariusios sutartį su teritorine ligonių kasa dėl šių paslaugų teikimo;

19.2. remiama veiklos kryptis: ambulatorinės medicininės reabilitacijos paslaugų infrastruktūros gerinimas. Pagal šią remiamą veiklos kryptį pareiškėjais arba partneriais gali būti viešosios asmens sveikatos priežiūros įstaigos, turinčios galiojančią licenciją teikti ambulatorinės medicininės reabilitacijos paslaugas ir sudariusios sutartį su teritorine ligonių kasa dėl šių paslaugų teikimo arba kuriose pagal sveikatos priežiūros įstaigų restruktūrizavimo planus 2007–2008 m., patvirtintus Lietuvos Respublikos sveikatos apsaugos ministro 2007 m. kovo 21 d. įsakymu Nr. V-171 „Dėl Šiaulių ir Telšių apskričių sveikatos priežiūros įstaigų antrojo restruktūrizavimo etapo planų patvirtinimo“ (Žin., 2007, Nr. 36-1333), 2007 m. balandžio 4 d. įsakymu Nr. V-231 „Dėl Panevėžio ir Utenos apskričių sveikatos priežiūros įstaigų antrojo restruktūrizavimo etapo planų patvirtinimo“ (Žin., 2007, Nr. 41-1548), 2007 m. balandžio 25 d. įsakymu Nr. V-297 „Dėl Kauno ir Marijampolės apskričių sveikatos priežiūros įstaigų antrojo restruktūrizavimo etapo planų patvirtinimo“ (Žin., 2007, Nr. 48-1867), 2007 m. balandžio 27 d. įsakymu Nr. V-300 „Dėl Klaipėdos ir Tauragės apskričių sveikatos priežiūros įstaigų antrojo restruktūrizavimo etapo planų patvirtinimo“ (Žin., 2007, Nr. 50-1947), 2007 m. birželio 18 d. įsakymu Nr. V-508 „Dėl Alytaus apskrities sveikatos priežiūros įstaigų antrojo restruktūrizavimo etapo plano patvirtinimo“ (Žin., 2007, Nr. 74-2952), 2007 m. rugpjūčio 27 d. įsakymu Nr. V-705 „Dėl Vilniaus apskrities sveikatos priežiūros įstaigų antrojo restruktūrizavimo etapo plano patvirtinimo“ (Žin., 2007, Nr. 94-3801), numatyta teikti ambulatorinės medicininės reabilitacijos paslaugas (tokiu atveju iki galutinės projekto įgyvendinimo ataskaitos pateikimo viešoji asmens sveikatos priežiūros įstaiga turi įgyti licenciją teikti ambulatorinės medicininės reabilitacijos paslaugas ir ne vėliau kaip po metų po projekto užbaigimo sudaryti sutartį su teritorine ligonių kasa dėl šios paslaugos teikimo);

19.3. remiama veiklos kryptis: palaikomojo gydymo ir slaugos paslaugų infrastruktūros gerinimas. Pagal šią remiamą veiklos kryptį pareiškėjais arba partneriais gali būti viešosios asmens sveikatos priežiūros įstaigos, turinčios galiojančią licenciją teikti stacionarines palaikomojo gydymo ir slaugos paslaugas ir sudariusios sutartį su teritorine ligonių kasa dėl šių paslaugų teikimo;

19.4. remiama veiklos kryptis: paliatyviosios pagalbos paslaugų įsteigimas asmens sveikatos priežiūros įstaigose. Pagal šią remiamą veiklos kryptį pareiškėjais arba partneriais gali būti viešosios asmens sveikatos priežiūros įstaigos, turinčios galiojančią licenciją teikti stacionarines palaikomojo gydymo ir slaugos paslaugas ir sudariusios sutartį su teritorine ligonių kasa dėl šių paslaugų teikimo, be to, iki galutinės projekto įgyvendinimo ataskaitos pateikimo viešoji asmens sveikatos priežiūros įstaiga turi įgyti licenciją teikti stacionarines paliatyviosios pagalbos (suaugusiųjų ir vaikų) ir (ar) paliatyviosios pagalbos dienos stacionaro paslaugas ir ne vėliau kaip po metų po projekto užbaigimo sudaryti sutartį su teritorine ligonių kasa dėl šių paslaugų teikimo;

19.5. remiama veiklos kryptis: priėmimo-skubiosios pagalbos skyrių infrastruktūros atnaujinimas. Pagal šią remiamą veiklos kryptį pareiškėjais arba partneriais gali būti viešosios stacionarinės asmens sveikatos priežiūros įstaigos;

19.6. remiama veiklos kryptis: dienos chirurgijos paslaugų plėtra. Pagal šią remiamą veiklos kryptį pareiškėjais arba partneriais gali būti viešosios asmens sveikatos priežiūros įstaigos, turinčios galiojančią licenciją teikti dienos chirurgijos paslaugas ir sudariusios sutartį su teritorine ligonių kasa dėl šių paslaugų teikimo arba kuriose pagal sveikatos priežiūros įstaigų restruktūrizavimo 2007–2008 m. planus, patvirtintus Lietuvos Respublikos sveikatos apsaugos ministro 2007 m. kovo 21 d. įsakymu Nr. V-171, 2007 m. balandžio 4 d. įsakymu Nr. V-231, 2007 m. balandžio 25 d. įsakymu Nr. V-297, 2007 m. balandžio 27 d. įsakymu Nr. V-300, 2007 m. birželio 18 d. įsakymu Nr. V-508, 2007 m. rugpjūčio 27 d. įsakymu Nr. V-705, numatyta teikti dienos chirurgijos paslaugas (tokiu atveju iki galutinės projekto įgyvendinimo ataskaitos pateikimo asmens sveikatos priežiūros įstaiga turi įgyti licenciją teikti dienos chirurgijos paslaugas ir ne vėliau kaip po metų po projekto užbaigimo sudaryti sutartį su teritorine ligonių kasa dėl šios paslaugos teikimo);

19.7. remiama veiklos kryptis: asmens sveikatos priežiūros įstaigų, atliekančių klinikinius laboratorinius tyrimus, infrastruktūros gerinimas. Pagal šią remiamą veiklos kryptį pareiškėjais ir (ar) partneriais gali būti viešosios asmens sveikatos priežiūros įstaigos, turinčios galiojančią licenciją teikti laboratorinės diagnostikos paslaugas, taip pat turinčios galiojančią licenciją teikti tretinio lygio stacionarines asmens sveikatos priežiūros paslaugas ir sudariusios sutartį (-is) su teritorine (-ėmis) ligonių kasa (-omis) dėl šių paslaugų teikimo;

19.8. remiama veiklos kryptis: laboratorijos specialistų kvalifikacijos tobulinimas. Pagal šią remiamą veiklos kryptį pareiškėjais ir (ar) partneriais gali būti viešosios asmens sveikatos priežiūros įstaigos, turinčios galiojančią licenciją teikti laboratorinės diagnostikos paslaugas, taip pat turinčios galiojančią licenciją teikti tretinio lygio stacionarines asmens sveikatos priežiūros paslaugas ir sudariusios sutartį (-is) su teritorine (-ėmis) ligonių kasa (-omis) dėl šių paslaugų teikimo;

19.9. remiama veiklos kryptis: pasiūlymų ir (ar) rekomendacijų dėl klinikinių laboratorinių tyrimų paslaugų teikimo ir kokybės reikalavimus reglamentuojančių teisės aktų ir galiojančių teisės aktų pakeitimo teikimas. Veiklas pagal šią remiamą veiklos kryptį gali įgyvendinti tik projekto partneriai. Pagal šią remiamą veiklos kryptį partneriais gali būti nevyriausybinės organizacijos, turinčios teisinį pagrindą vykdyti projekte numatytas veiklas bei atitinkančios visus Aprašo 18 punkte nustatytus reikalavimus. Rengiant teisės aktų projektus gali dalyvauti tik specialistai, dirbantys su klinikiniais laboratoriniais tyrimais;

19.10. remiama veiklos kryptis: pasiūlymų ir (ar) rekomendacijų dėl laboratorijos specialistų rengimo tvarką reglamentuojančių teisės aktų ir galiojančių teisės aktų pakeitimų teikimas. Veiklas pagal šią remiamą veiklos kryptį gali įgyvendinti tik projekto partneriai. Pagal šią remiamą veiklos kryptį partneriais gali būti nevyriausybinės organizacijos kartu su Vilniaus universitetu ir (ar) Lietuvos sveikatos mokslų universitetu, turinčios teisinį pagrindą vykdyti projekte numatytas veiklas. Nevyriausybinės organizacijos turi atitikti visus Aprašo 18 punkte nustatytus reikalavimus.

20. Pareiškėjas yra tiesiogiai atsakingas už projekto parengimą, įgyvendinimą ir rezultatus, nepriklausomai nuo to, ar pareiškėjas projektą įgyvendina vienas ar su partneriais.

21. Pareiškėjas ir partneris turi užtikrinti pakankamus administracinius gebėjimus ir finansinius išteklius projektui įgyvendinti.

22. Pareiškėjas ir partneris turi užtikrinti efektyvų projektui įgyvendinti reikalingų lėšų naudojimą.

23. Detalūs reikalavimai pareiškėjams ir partneriams yra nurodyti projekto tinkamumo finansuoti vertinimo lentelės 7 punkte (projekto tinkamumo finansuoti vertinimo lentelė pateikta Aprašo 3 priede).

III. REIKALAVIMAI PROJEKTAMS

24. Projekto tikslai ir uždaviniai turi atitikti 2007–2013 metų Sanglaudos skatinimo veiksmų programos 2 prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ tikslą ir 1 uždavinį „Teikti kokybiškas ir prieinamas sveikatos priežiūros paslaugas“, įgyvendinto projekto poveikis minėtam veiksmų programos tikslui ir uždaviniui turi būti teigiamas. Projekto tikslai, uždaviniai ir veiklos turi atitikti Priemonės aprašymą ir bent vieną Priemonės aprašyme numatytą remiamą veiklą bei bent vieną šiame Apraše numatytą veiklą.

25. Projekto tikslai, uždaviniai ir veiklos turi atitikti Sveikatos priežiūros reformos tęstinumo, sveikatos priežiūros infrastruktūros optimizavimo programos Ambulatorinių paslaugų plėtros krypties aprašo ir (ar) Stacionarinių paslaugų optimizavimo krypties aprašo, ir (ar) Palaikomojo gydymo ir slaugos paslaugų plėtros krypties aprašo nuostatas ir (ar) Klinikinių laboratorinių tyrimų kokybės gerinimo programos nuostatas.

26. Projektas turi būti parengtas laikantis VP3-2.1-SAM-10-V priemonės „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“ valstybės projektų sąrašo, kuris tvirtinamas Lietuvos Respublikos sveikatos apsaugos ministro įsakymu.

27. Projektas turi prisidėti prie visų Priemonės produktų ir rezultato rodiklių siekimo. Produkto ir rezultato rodiklių paaiškinimai pateikti Aprašo 4 priede.

28. Projektas neturi prieštarauti Europos Sąjungos horizontalioms sritims (darnaus vystymosi bei lyčių lygybės ir nediskriminavimo):

28.1. projekte neturi būti numatyta veiksmų, kurie darytų neigiamą poveikį įgyvendinant darnaus vystymosi principą aplinkosaugos, socialinėje, ekonomikos bei regionų vystymo srityse. Be to, projektas turi prisidėti prie sveikatos priežiūros paslaugų prieinamumo didinimo ir paslaugų kokybės gerinimo;

28.2. projekte negali būti numatyta jokių apribojimų, darančių neigiamą poveikį įgyvendinant lyčių lygybės ir nediskriminavimo principus.

29. Kartu su paraiška turi būti pateiktas investicinis projektas.

30. Numatoma galima projekto trukmė – iki 24 mėnesių nuo finansavimo ir administravimo sutarties pasirašymo. Dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu bei projekto finansavimo ir administravimo sutarties sudarymo metu, projekto veiklų įgyvendinimo laikotarpis gali būti pratęstas, bet ne ilgiau kaip iki 2015 m. gruodžio 31 d.

31. Projektas ir jo veiklos turi būti įgyvendinami Lietuvos Respublikos teritorijoje.

32. Išlaidos turi būti suplanuotos atsižvelgiant į vidutinį metinį kainų augimą.

33. Reikalavimai, susiję su paramos pagal kitas iš ES finansuojamas programas atskyrimu:

33.1. parama skiriama diagnostinei medicinos įrangai (echoskopams) įsigyti toms viešosioms asmens sveikatos priežiūros įstaigoms, kurioms nėra numatytos lėšos šiai įrangai įsigyti pagal VP3-2.1-SAM-01-V priemonę „Sergamumo ir mirtingumo nuo širdies ir kraujagyslių ligų mažinimas“;

33.2. parama skiriama priėmimo-skubiosios pagalbos skyriams atnaujinti toms viešosioms asmens sveikatos priežiūros įstaigoms, kurių priėmimo-skubiosios pagalbos skyrių atnaujinimas nebus finansuojamas pagal VP3-2.1-SAM-02-V priemonę „Asmens sveikatos priežiūros įstaigų, teikiančių skubią medicinos pagalbą traumų ir kitais išorinių priežasčių sąlygotų būklių atvejais, infrastruktūros atnaujinimas“;

33.3. parama skiriama greitosios medicinos pagalbos automobiliams įsigyti toms įstaigoms, kurios neteikia greitosios medicinos pagalbos ir skubios konsultacinės sveikatos priežiūros pagalbos paslaugų ir kurioms nėra numatytos lėšos greitosios medicinos pagalbos automobiliams pagal VP3-2.1-SAM-03-V priemonę „Greitosios medicinos pagalbos ir skubios konsultacinės sveikatos priežiūros pagalbos infrastruktūros modernizavimas“ įsigyti;

33.4. parama skiriama pasiūlymų ir (ar) rekomendacijų dėl laboratorijos specialistų rengimo tvarką, klinikinių laboratorinių tyrimų paslaugų teikimo ir kokybės reikalavimus reglamentuojančių teisės aktų ir galiojančių teisės aktų pakeitimų teikimui, jei šioms veikloms neskirta lėšų pagal Žmogiškųjų išteklių plėtros veiksmų programos VP1-4.1-VRM-08-V priemonę;

33.5. projektas ir projekto veiklos negali būti finansuojamos bei suteikus finansavimą teikiamos finansuoti iš kitų programų, finansuojamų valstybės biudžeto lėšomis, kitų fondų ar finansinių mechanizmų (Europos ekonominės erdvės ir Norvegijos, Šveicarijos Konfederacijos), jeigu dėl to projektas ar jo dalis būtų finansuotas kelis kartus;

33.6. projektas ir projekto veiklos negali būti teikiamos finansuoti pagal kitas veiksmų programų priemones, jeigu dėl to projektas ar jo dalis būtų finansuotas kelis kartus.

34. Kiti detalūs reikalavimai projektui yra pateikti projekto tinkamumo finansuoti vertinimo lentelėje (Aprašo 3 priedas).

IV. REIKALAVIMAI TINKAMOMS FINANSUOTI PROJEKTO IŠLAIDOMS IR FINANSAVIMO DYDŽIUI

35. Visos projekto išlaidos turi atitikti Išlaidų atitikties finansavimo reikalavimams taisyklių nuostatas.

36. Išlaidos turi būti aiškiai apibrėžtos, pagrįstos ir realios.

37. Tinkamos projekto išlaidos yra tik tos, kurios skirtos:

37.1. viešosioms asmens sveikatos priežiūros įstaigoms, teikiančioms antrinio lygio ambulatorines paslaugas:

37.1.1. diagnostinei medicinos įrangai – rentgeno aparatams ir (arba) skaitmeninimo sistemoms bei radiologo darbo vietos įrangai, endoskopams, echoskopams, skirtai antrinio lygio (specializuotoms) ambulatorinėms paslaugoms teikti, įsigyti;

37.1.2. patalpų, susijusių su antrinio lygio ambulatorinių paslaugų teikimu, remontui / rekonstrukcijai;

37.2. viešosioms asmens sveikatos priežiūros įstaigoms, teikiančioms ambulatorinės medicininės reabilitacijos paslaugas arba kuriose pagal sveikatos priežiūros įstaigų restruktūrizavimo 2007–2008 m. planus numatyta įsteigti ambulatorinės medicininės reabilitacijos skyrius:

37.2.1. medicinos įrangai, skirtai ambulatorinės medicininės reabilitacijos paslaugoms teikti, įsigyti;

37.2.2. programinei ir kompiuterinei įrangai, kuri tiesiogiai susijusi su ambulatorinės medicininės reabilitacijos paslaugų teikimu, įsigyti;

37.2.3. patalpų, susijusių su ambulatorinės medicininės reabilitacijos paslaugų teikimu, remontui / rekonstrukcijai;

37.3. viešosioms asmens sveikatos priežiūros įstaigoms, teikiančioms slaugos ir palaikomojo gydymo paslaugas:

37.3.1. medicinos prietaisams ir medicinos pagalbos priemonėms, nurodytoms Palaikomojo gydymo ir slaugos paslaugos teikimo reikalavimų apraše, medicinos ir slaugos įrangai, nurodytai Aprašo 5 priede pateiktame baigtiniame sąraše, taip pat naujai steigiamoms palaikomojo gydymo ir slaugos lovoms įsigyti;

37.3.2. patalpų, susijusių su slaugos ir palaikomojo gydymo paslaugų teikimu, remontui / rekonstrukcijai;

37.4. viešosioms asmens sveikatos priežiūros įstaigoms, kuriose numatoma įsteigti stacionarines paliatyviosios pagalbos paslaugas:

37.4.1. stacionarinėms lovoms, aprūpintoms būtina medicinos įranga vadovaujantis Lietuvos Respublikos sveikatos apsaugos ministro 2007 m. sausio 11 d. įsakymu Nr. V-14 ir Aprašo 5 priede pateiktu sąrašu, įsigyti;

37.4.2. patalpų, susijusių su paliatyviosios pagalbos teikimu, remontui / rekonstrukcijai;

37.5. viešosioms asmens sveikatos priežiūros įstaigoms, teikiančioms stacionarines asmens sveikatos priežiūros paslaugas:

37.5.1. priėmimo-skubiosios pagalbos skyriaus privalomai įrangai, nurodytai Specialiuosiuose reikalavimuose stacionarinės asmens sveikatos priežiūros įstaigos priėmimo-skubiosios pagalbos skyriui, bei įrangai minėtuose reikalavimuose nurodytiems tyrimams atlikti įsigyti;

37.5.2. medicininiams ir biuro baldams, skirtiems priėmimo‑skubiosios pagalbos skyriams, įsigyti;

37.5.3. priėmimo‑skubiosios pagalbos skyrių patalpų statybai, remontui ir rekonstrukcijai;

37.5.4. ligoniams pervežti skirtiems (A tipo) greitosios medicinos pagalbos automobiliams su būtina medicinos įranga, vadovaujantis Lietuvos standartu LST EN 1789:2007 „Medicinos transporto priemonės ir jų įranga. Greitosios pagalbos automobiliai“, įsigyti;

37.6. viešosioms asmens sveikatos priežiūros įstaigoms, teikiančioms dienos chirurgijos paslaugas arba kuriose pagal sveikatos priežiūros įstaigų restruktūrizavimo 2007–2008 m. planus numatyta įsteigti dienos chirurgijos skyrius:

37.6.1. medicinos įrangai, skirtai dienos chirurgijos paslaugoms teikti, įsigyti pagal Aprašo 6 priede pateiktą sąrašą;

37.6.2. patalpų, susijusių su dienos chirurgijos paslaugų teikimu, remontui / rekonstrukcijai;

37.7. viešosioms asmens sveikatos priežiūros įstaigoms, teikiančioms laboratorinės diagnostikos ir tretinio lygio stacionarines asmens sveikatos priežiūros paslaugas:

37.7.1. statinių ir (ar) patalpų, susijusių su laboratorinės diagnostikos paslaugų teikimu, statybai, rekonstrukcijai / remontui;

37.7.2. aprūpinimui medicininiais ir biuro baldais, reikiama įranga laboratorinės diagnostikos paslaugoms teikti;

37.7.3. informacinėms technologijoms, skirtoms laboratorinės diagnostikos paslaugoms teikti, diegti ir atnaujinti;

37.8. kryžminio finansavimo lėšomis finansuojamoms projekto išlaidoms:

37.8.1. ekspertų darbo užmokesčio išlaidoms;

37.8.2. šio Aprašo 7 punkte nurodytų veiklų vykdymo išlaidoms;

37.8.3. dokumentams, kurie perkami iš tarptautinių organizacijų, literatūrai, metodikoms, standartams ir kt. įsigyti;

37.8.4. paslaugoms, tiesiogiai susijusioms su Aprašo 7.2.2 ir 7.2.3 punktais;

37.8.5. narystės tarptautinėse organizacijose, vienijančiose laboratorijų specialistus, įsigijimo išlaidoms: šios išlaidos tinkamos finansuoti tik projekto įgyvendinimo laikotarpiu;

37.9. techninio projekto parengimo, techninio projekto ekspertizės, techninės priežiūros ir autorinės priežiūros paslaugoms apmokėti;

37.10. kitoms projektui įgyvendinti reikalingoms išlaidoms: informacijos sklaidos / viešinimo; investicinio projekto parengimo, projekto administravimo ir vykdymo (neįskaitant biuro ir kanceliarinių prekių įsigijimo, transporto priemonių eksploatavimo, administracinių patalpų nuomos ir eksploatavimo, komandiruočių, banko mokesčių už sąskaitos atidarymą ir tvarkymą bei piniginių pervedimų išlaidų), materialiojo turto, kuriam įsigyti skirtas finansavimas, draudimo, audito:

37.10.1. atsižvelgiant į pareiškėjo patirtį ir audito išvados poreikį, gali būti nuspręsta reikalauti iš projekto vykdytojo auditoriaus ataskaitų apie faktinius pastebėjimus ir (ar) išvados dėl skirtų lėšų naudojimo (CPVA šį reikalavimą nustato projektų tinkamumo finansuoti vertinimo metu);

37.10.2. ilgalaikio materialiojo turto, finansuojamo pagal Priemonę, draudimo išlaidos yra tinkamos finansuoti, jei tokio turto draudimo būtinumą nustato ir reikalauja CPVA, atlikdama paraiškos vertinimą (Pareiškėjas, įvertinęs būtinumą ir tikslingumą drausti tokį ilgalaikį materialųjį turtą, draudimo išlaidas gali numatyti paraiškoje); galutinį sprendimą dėl draudimo būtinumo priima CPVA.

38. Visa įsigyta įranga privalo būti naudojama antrinio lygio ambulatorinėms paslaugoms ir (ar) ambulatorinės medicininės reabilitacijos paslaugoms, ir (ar) slaugos ir palaikomojo gydymo, ir (ar) stacionarinės paliatyviosios pagalbos paslaugoms, ir (ar) priėmimo‑skubios pagalbos skyriuose teikiamoms paslaugoms, ir (ar) dienos chirurgijos paslaugoms teikti bei laboratorinės diagnostikos paslaugoms teikti, taip pat gali būti naudojama ir kitoms asmens sveikatos priežiūros paslaugoms teikti.

39. Patalpos, susijusios su dienos chirurgijos paslaugų teikimu, taip pat gali būti naudojamos kitoms asmens sveikatos priežiūros paslaugoms teikti.

40. Patalpos, susijusios su ambulatorinės medicininės reabilitacijos paslaugų teikimu, taip pat gali būti naudojamos kitoms asmens sveikatos priežiūros paslaugoms teikti.

41. Naudotos įrangos (medicinos įrangos, medicininių ir biuro baldų, greitosios medicinos pagalbos automobilių) įsigijimas yra netinkamos išlaidos.

42. Analizatorių, skirtų klinikiniams laboratoriniams tyrimams atlikti, įsigijimas yra netinkamos išlaidos.

43. Visos kitos Aprašo 37 punkte nepaminėtos išlaidos yra netinkamos finansuoti projekto išlaidos.

44. Statybos, rekonstrukcijos, kapitalinio ir paprastojo remonto išlaidos pagal Aprašo 6.1–6.6 punktus negali viršyti:

44.1. statybos / rekonstravimo (savarankiško naujo statinio ar prie statinio pristatomo priestato, kurio visų aukštų, taip pat rūsio (pusrūsio), antstatų, pastogės patalpų plotų suma didesnė kaip 10 proc. už tokiu pat būdu apskaičiuotą statinio, prie kurio jis pristatomas, plotų sumą) išlaidos negali viršyti 3000 Lt (įskaitant PVM) vienam kvadratiniam metrui statomo arba rekonstruojamo statinio patalpų ploto;

44.2. statybos (prie statinio pristatomo (ar pastatomo tarp gretimų statinių) priestato, kurio visų aukštų, taip pat rūsio (pusrūsio), antstatų, pastogės patalpų plotų suma nėra didesnė kaip 10 proc. už tokiu pat būdu apskaičiuotą statinio, prie kurio jis pristatomas, plotų sumą), rekonstravimo (išskyrus nurodytus 44.1 punkte) ir kapitalinio remonto išlaidos negali viršyti 2000 Lt (įskaitant PVM) vienam kvadratiniam metrui statomo arba rekonstruojamo, kapitaliai remontuojamo statinio patalpų ploto;

44.3. paprastojo remonto išlaidos negali viršyti 2000 Lt (įskaitant PVM) vienam kvadratiniam metrui remontuojamo patalpų ploto, kai atliekami šie darbai: iš esmės ar iš dalies keičiama statinio fasadų išvaizda (keičiama dalis fasado elementų ar papildomai įrengiami nauji elementai – balkonai, durys, langai, architektūros detalės, keičiama susidėvėjusi statinio išorės apdaila į tokią pat kaip buvusi ar kitą apdailą); apšiltinamas bet kuris pastato fasadas ar jo dalis, šlaitinis ar plokščiasis stogas; pakeičiama fasado ar šlaitinio arba plokščiojo stogo danga (apdaila) tokia pat ar kitokia danga (apdaila); įrengiamos, keičiamos, šalinamos statinio bendrosios, atskirosios, vartotojo inžinerinės sistemos ar jų elementai, išskyrus nuotolinio ryšio sistemas;

44.4. paprastojo remonto išlaidos negali viršyti 1000 Lt (įskaitant PVM) vienam kvadratiniam metrui remontuojamo patalpų ploto, kai atliekami kiti 44.3 punkte nenumatyti darbai.

45. Paraiškoje planuojamos įsigyti medicinos įrangos vieneto vertė negali būti mažesnė nei 1000 Lt, įskaitant PVM.

46. Netinkamas finansuoti, tačiau projektui įgyvendinti būtinas išlaidas pareiškėjas turi apmokėti savomis lėšomis (kurios nėra pareiškėjo nuosavo įnašo dalis į tinkamas finansuoti išlaidas).

47. Projektui taikomas išlaidų patyrimo ir apmokėjimo laikotarpis nustatomas projekto finansavimo ir administravimo sutartyje (toliau – Sutartis). Išlaidos projektui įgyvendinti gali būti patirtos ir pripažintos tinkamomis nuo 2007 m. sausio 1 d. iki projekto finansavimo pabaigos, bet ne vėliau kaip iki 2015 m. gruodžio 31 d.

48. Projekto finansavimas gali sudaryti iki 100 proc. tinkamų projekto išlaidų, tačiau pareiškėjas savo iniciatyva ir savo arba kitų šaltinių lėšomis gali finansuoti tam tikrą dalį tinkamų projekto išlaidų. Maksimali projektui skiriamo finansavimo suma neturi viršyti šio Aprašo 9 punkte nurodytos sumos.

49. Projektui reikiamo finansavimo suma turi būti nustatyta, atsižvelgiant į 2006 m. liepos 11 d. Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančio Reglamentą (EB) Nr. 1260/1999 (OL 2006 L 210, p. 25) (toliau – Reglamentas (EB) Nr. 1083/2006) 55 straipsnyje išdėstytus reikalavimus. Iš projekto numatomos gauti pajamos turi būti įvertintos iš anksto pagal minėto straipsnio 2 dalies nuostatas, išskyrus tuos atvejus, kai bus gaunama pajamų, bet jų neįmanoma nustatyti iš anksto. Numatoma gauti grynųjų pajamų suma mažinamas projektui skiriamas finansavimas. Grynųjų pajamų skaičiavimai turi būti atliekami vadovaujantis Detaliomis metodologinėmis rekomendacijomis – EK parengtomis gairėmis Guidance note on Art. 55, Council Regulation (EC) 1083/2006: Revenue Generating Projects, Ekonominės naudos analizės atlikimo metodinėmis gairėmis (angl. Guidance on the Methodology for carrying out Cost-Benefit Analysis) ir Paraiškos formos B dalies pavyzdinio priedo pajamas duodantiems projektams pildymo vadovu. Šie dokumentai pateikti interneto svetainėje www.esparama.lt. Tuo atveju, jei pajamų nebuvo galima įvertinti iš anksto, per 5 metus po projekto pabaigos gautos pajamos turi būti grąžintos į valstybės biudžetą.

50. Pagal Aprašą kryžminis finansavimas netaikomas Aprašo 6.1–6.6 punktuose nurodytoms remiamoms veikloms finansuoti.

51. Rengiant paraišką dėl projekto finansavimo ir planuojant projekto išlaidas rekomenduojama atsižvelgti į rekomendacijas dėl projektų išlaidų atitikties Europos regioninės plėtros fondo ir Sanglaudos fondo, o jei paraiškoje planuojamos išlaidos pagal kryžminį finansavimą, taip pat rekomenduojama atsižvelgti į rekomendacijas dėl projektų išlaidų atitikties Europos socialinio fondo finansavimo reikalavimams, kurios pateikiamos interneto svetainėje www.esparama.lt.

V. PARAIŠKŲ DĖL PROJEKTŲ FINANSAVIMO PRIĖMIMAS, VERTINIMAS IR ATRANKA

52. Paraiškos yra priimamos ir registruojamos Projektų administravimo ir finansavimo taisyklėse nustatyta tvarka.

53. Paraiškos priimamos iki Lietuvos Respublikos sveikatos apsaugos ministro patvirtintame valstybės projektų, finansuojamų pagal priemonę, sąraše nurodytos datos.

54. Paraiška dėl projekto finansavimo (toliau – paraiška) susideda iš bendrosios (A) dalies, specialiosios (B) dalies ir pridedamų dokumentų.

55. Paraiškos bendroji (A) dalis – tai Lietuvos Respublikos finansų ministro 2008 m. vasario 20 d. įsakymu Nr. 1K-066 nustatytos formos paraiškos darbinis dokumentas, kuris turi būti užpildytas griežtai laikantis minėtu įsakymu patvirtintos šios formos pildymo instrukcijos, išspausdintas ir kartu su pridedamais dokumentais tvarkingai susegtas, kaip nurodyta Aprašo 58 punkte.

56. Kartu su paraiška privalomi pateikti dokumentai nurodomi paraiškos specialiojoje (B) dalyje.

57. Turi būti pateiktas vienas paraiškos originalas, tituliniame lape pažymėtas įrašu „Originalas“, ir dvi kopijos, tituliniame lape pažymėtos įrašu „Kopija“. Paraiška turi būti įdėta į voką, ant kurio užrašytas pareiškėjo pavadinimas, adresas, priemonės pavadinimas. Ant kitos voko pusės turi būti nurodytas kontaktinis asmuo, kontaktinio asmens telefono ir fakso numeriai.

58. Paraiška turi būti susegta į lengvai išardomą segtuvą. Paraiškai susegti negali būti naudojamas spiralinis ar terminis įrišimas, įmautės. Paraiškos bendroji (A) ir specialioji (B) dalys ir pridedami dokumentai turi būti antspauduoti ir pasirašyti pareiškėjo vadovo ar jo įgalioto asmens.

59. Paraiška pildoma lietuvių kalba. Jeigu prie paraiškos pridedami dokumentai užsienio kalba, kartu turi būti pateikti šių dokumentų vertimai į lietuvių kalbą, patvirtinti vertimą atlikusio asmens parašu. Paraiška ir jos priedai turi būti užpildyti kompiuteriu.

60. Kartu su paraiška turi būti pateikta elektroninė paraiškos bendrosios (A) dalies versija (įrašyta į kompaktinį diską ar kitą elektroninę laikmeną, ant kurios turi būti nurodyti projekto ir priemonės pavadinimai), kuri turi atitikti popierinę paraiškos bendrosios (A) dalies versiją. Paraiškos bendrosios (A) dalies formos elektroninis šablonas atsisiunčiamas iš svetainės www.esparama.lt. Jeigu elektroninėje ir popierinėje paraiškos versijose pateikti duomenys nesutampa, vadovaujamasi popierine paraiškos versija, o elektroninę versiją pareiškėjas turi atitinkamai pataisyti. Elektroninės pridedamų dokumentų versijos pateikti nebūtina.

61. Paraiška turi būti pateikta įgyvendinančiajai institucijai – CPVA – vienu iš trijų nurodytų būdų:

61.1. atsiųsta registruotu laišku;

61.2. įteikta pašto kurjerio;

61.3. įteikta pareiškėjo arba jo įgalioto asmens.

62. Paraiška turi būti pateikta šiuo adresu:

Centrinė projektų valdymo agentūra

S. Konarskio g. 13

LT-03109 Vilnius

63. CPVA ne vėliau kaip per 10 darbo dienų nuo paraiškų registravimo termino pabaigos informaciją apie projektus (pareiškėjo pavadinimas, projekto pavadinimas, trumpas projekto aprašymas, unikalus paraiškos kodas, suteiktas pagal Paraiškų dėl projektų finansavimo registravimo numerių ir kodų suteikimo taisykles, patvirtintas Lietuvos Respublikos finansų ministro 2008 m. vasario 20 d. įsakymu Nr. 1K-066, ir prašoma lėšų suma) paskelbia svetainėje www.esparama.lt.

64. Pareiškėjas raštu ir žodžiu gali pateikti įgyvendinančiajai institucijai klausimus dėl valstybės projekto rengimo, paraiškos pildymo ir kitus susijusius klausimus. Įgyvendinančioji institucija privalo informuoti pareiškėją, kad jo projektas įtrauktas į valstybės projektų sąrašą, iki paskutinės paraiškų pateikimo įgyvendinančiajai institucijai dienos. Į raštu pateiktus klausimus turi būti atsakoma ne vėliau kaip per 15 darbo dienų nuo klausimo užregistravimo įgyvendinančiojoje institucijoje dienos.

65. Pareiškėjas, rengdamas paraišką, dėl informacijos apie projekto idėją, tikslus, rezultatus, jų atitiktį nacionaliniams ir regioniniams strateginio planavimo dokumentams gali kreiptis į Sveikatos apsaugos ministeriją.

66. Paraiškos yra vertinamos ir atrenkamos Projektų administravimo ir finansavimo taisyklėse nustatyta tvarka.

67. Paraiškų vertinimą sudaro administracinės atitikties vertinimas ir projekto tinkamumo finansuoti vertinimas.

68. Paraiškų administracinės atitikties vertinimą ir projekto tinkamumo finansuoti vertinimą atlieka įgyvendinančioji institucija.

69. Vertinant administracinę atitiktį nustatoma, ar užpildyti visi paraiškos punktai, ar paraiška yra sukomplektuota, ar su paraiška yra pateikti visi Apraše, paraiškos bendrosios (A) ir specialiosios (B) dalies formose nurodyti dokumentai ir informacija. Atliekant administracinės atitikties vertinimą, užpildoma šio Aprašo 2 priede pateikta paraiškos administracinės atitikties vertinimo lentelė.

70. Vertinant projekto tinkamumą finansuoti nustatoma, ar projektas yra tinkamas finansuoti pagal priemonę ir šio Aprašo reikalavimus. Projekto tinkamumo finansuoti vertinimo metu yra nustatoma projekto atitiktis bendriesiems ir specialiesiems (atitikties) atrankos kriterijams, didžiausia leistina projekto tinkamų finansuoti išlaidų suma ir didžiausias leistinas skirti projektui lėšų dydis. Atliekant projekto tinkamumo finansuoti vertinimą, užpildoma šio Aprašo 3 priede pateikta projekto tinkamumo finansuoti vertinimo lentelė.

71. Valstybės projektų tinkamumo finansuoti vertinimą įgyvendinančioji institucija organizuoja kaip derybas su pareiškėju, t. y. CPVA pateikus pastabas dėl paraiškos atitikties bendriesiems ir (ar) specialiesiems atitikties kriterijams, pareiškėjas gali paraišką patikslinti. Jeigu bet kuriame iš paraiškos vertinimo etapų nustatoma, kad pateikti ne visi dokumentai ir (ar) informacija, reikalingi vertinimui atlikti, pareiškėjui yra siunčiamas raštas, kuriame prašoma pateikti trūkstamą informaciją ir (ar) dokumentus ir nustatomas terminas, per kurį pareiškėjas privalo pateikti trūkstamą informaciją ir (ar) dokumentus ir (ar) patikslinti paraišką.

72. Prieš priimdama sprendimą atmesti paraišką, CPVA turi išnagrinėti nustatytus neatitikimus ir papildomos informacijos, duomenų bei dokumentų nepateikimo aplinkybes ir įsitikinti, kad atmetimas yra pagrįstas ir paraiškos vertinimą atlikę vertintojai nepažeidė nustatytų darbo procedūrų. Apie priimtą sprendimą atmesti paraišką CPVA informuoja pareiškėją per 10 darbo dienų – registruotu laišku išsiunčia jam informacinį raštą, kuriame nurodo paraiškos atmetimo priežastis.

73. Įgyvendinančioji institucija vertinimo metu gali pakviesti pareiškėją pokalbio ir (ar) apsilankyti planuojamoje projekto įgyvendinimo vietoje.

74. CPVA informaciją apie administracinės atitikties, projekto tinkamumo finansuoti vertinimo etapus perėjusias paraiškas po abiejų vertinimo etapų užbaigimo ne vėliau kaip per 10 darbo dienų skelbia svetainėse www.esparama.lt. ir www.cpva.lt.

75. Sprendimą dėl projekto finansavimo iš valstybės biudžeto asignavimo valdytojo programų, kuriose yra numatytos ES fondų lėšos ir (ar) bendrojo finansavimo lėšos, skirtos veiksmų programų prioritetų įgyvendinimo priemonėms finansuoti, priima Lietuvos Respublikos sveikatos apsaugos ministerija. Sprendimas tvirtinamas Lietuvos Respublikos sveikatos apsaugos ministro įsakymu.

76. Su pareiškėju, kurio projektą nuspręsta bendrai finansuoti iš ES fondų lėšų, sudaroma Lietuvos Respublikos finansų ministro 2008 m. vasario 20 d. įsakymu Nr. 1K-066 patvirtintos formos sutartis.

77. Sutartį pasirašo Sveikatos apsaugos ministerijos, įgyvendinančiosios institucijos – viešosios įstaigos Centrinės projektų valdymo agentūros – ir pareiškėjo įgalioti asmenys. Su pareiškėju sudarius sutartį, pareiškėjas tampa projekto vykdytoju.

VI. PROJEKTŲ ĮGYVENDINIMO NUOSTATOS

78. Pasirašydami Sutartį pareiškėjas ir partneriai įsipareigoja:

78.1. įgyvendinti projektą, kuriam teikiama parama, ir naudojant projekto metu sukurtą turtą bei išteklius užtikrinti projekto veiklos tęstinumą ne trumpiau kaip 5 metus po projekto užbaigimo;

78.2. nuo visų galimų rizikos atvejų maksimaliu turto atkuriamosios vertės draudimu apdrausti ilgalaikį materialųjį turtą, kuris buvo finansuotas projekto lėšomis, ne trumpiau nei projekto įgyvendinimo laikotarpiu, jeigu tokį reikalavimą projekto tinkamumo finansuoti vertinimo etape nustato CPVA. Įvykus draudžiamajam įvykiui, projekto vykdytojas turi atkurti prarastą turtą už draudžiamąjį įvykį išmokėtomis lėšomis. Pareiškėjas, įvertinęs galimas rizikas, būtinumą ir tikslingumą drausti ilgalaikį materialųjį turtą, paraiškoje gali siūlyti drausti konkretų turtą ir pagrįsti tokio draudimo būtinumą bei numatyti draudimo išlaidas. Galutinį sprendimą dėl draudimo reikalavimo ir draudimo išlaidų būtinumo priima CPVA;

78.3. turtas, sukurtas ar įsigytas iš projekto finansavimo lėšų, privalo likti Lietuvos Respublikos teritorijoje, negali būti pakeista šio turto paskirtis, nuosavybės pobūdis, paramos objekto vieta (ne mažiau kaip 5 metus po projekto įgyvendinimo pabaigos);

78.4. pasirašydamas Sutartį, projekto vykdytojas įsipareigoja nuo projekto finansavimo ir administravimo sutarties įsigaliojimo ir 5 metus po projekto pabaigos užtikrinti projekto tęstinumą bei sudaryti fizines, technines ir finansines prielaidas Aprašo 6.7 punkte nurodytiems pagal kryžminį finansavimą finansuotų veiklų pagrindu sukurtiems produktams ir rezultatams išlaikyti ir toliau juos naudoti, kad nebūtų pažeistos Reglamento (EB) Nr. 1083/2006 57 straipsnio nuostatos. Apie paaiškėjusias svarbias priežastis, kliudančias vykdyti veiklą ir galinčias nulemti Reglamento (EB) Nr. 1083/2006 57 straipsnio nuostatų pažeidimą, projekto vykdytojas įsipareigoja nedelsdamas pranešti CPVA;

78.5. užtikrinti, kad projekto finansavimo lėšomis įgytas ar sukurtas turtas nebūtų sugadintas, sunaikintas ar kitaip prarastas projekto veiklų įgyvendinimo metu ir 5 metus po projekto veiklų įgyvendinimo pabaigos dėl Projekto vykdytojo aplaidumo ar kaltės;

78.6. gavę pajamų, apibrėžtų Reglamento (EB) Nr. 1083/2006 55 straipsnyje, į kurias nebuvo atsižvelgta nustatant didžiausią Europos Komisijai tinkamų deklaruoti išlaidų sumą ir (arba) didžiausią leistiną skirti projekto finansavimo lėšų dydį, privalo apie tokias pajamas informuoti Sveikatos apsaugos ministeriją ir CPVA, teikdami Finansų ministerijos nustatytos formos ataskaitą po projekto užbaigimo, ir jas grąžinti į valstybės biudžetą;

78.7. imtis visų būtinų veiksmų ES struktūrinių fondų finansavimui viešinti, kaip nustatyta Projektų administravimo ir finansavimo taisyklėse ir Sutartyje;

78.8. laikytis kitų Sutarties sąlygose nustatytų įsipareigojimų.

79. Projekto išlaidos apmokamos bei projekto finansavimo ir administravimo sutarties priežiūra atliekama Projektų administravimo ir finansavimo taisyklėse bei Sutartyje nustatyta tvarka.

80. Projekto išlaidos gali būti apmokamos išlaidų kompensavimo būdu ir (arba) sąskaitų apmokėjimo būdu. Avanso mokėjimas nenumatytas.

81. Įgyvendinant projektą visi vykdomi pirkimai turi būti atliekami vadovaujantis Lietuvos Respublikos viešųjų pirkimų įstatymu (Žin., 1996, Nr. 84-2000; 2006, Nr. 4-102; 2008, Nr. 81-3179), jei projekto vykdytojas (partneris) yra perkančioji organizacija pagal Lietuvos Respublikos viešųjų pirkimų įstatymą, arba laikantis Juridinių asmenų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo ir priežiūros tvarkos aprašo, patvirtinto Lietuvos Respublikos finansų ministro 2008 m. birželio 11 d. įsakymu Nr. 1K-212 (Žin., 2008, Nr. 69-2641), nuostatų tais atvejais, jei projekto vykdytojas (arba partneris) nėra perkančioji organizacija pagal Lietuvos Respublikos viešųjų pirkimų įstatymą.

VII. BAIGIAMOSIOS NUOSTATOS

82. Aprašas gali būti keičiamas Projektų administravimo ir finansavimo taisyklėse nustatyta tvarka.

83. Aprašas konkretaus projekto atveju taikomas iki pasirašant Sutartį. Pasirašius Sutartį, Apraše išdėstytos nuostatos, susijusios su reikalavimais projekto vykdytojui, projekto veikloms ir projekto išlaidoms, kurios taikomos tam tikram projektui, perkeliamos į Sutarties nuostatas.

84. Pareiškėjai ir projektų vykdytojai turi teisę apskųsti įgyvendinančiosios, koordinuojančiosios, vadovaujančiosios ir mokėjimo institucijų, ministerijos ir (ar) kitos valstybės institucijos veiksmus arba neveikimą, susijusius su paraiškos vertinimu, atranka, sprendimo dėl finansavimo skyrimo priėmimu ir projekto įgyvendinimu, Projektų administravimo ir finansavimo taisyklėse nustatyta tvarka.

_________________

Projektų finansavimo sąlygų aprašo pagal

priemonę Nr. VP3-2.1-SAM-10-V

„Ambulatorinių, palaikomojo gydymo ir

slaugos paslaugų plėtra bei stacionarinių

paslaugų optimizavimas“

1 priedas

(Paraiškos dėl projekto finansavimo specialiosios (B) dalies forma)

PARAIŠKOS DĖL PROJEKTO FINANSAVIMO SPECIALIOJI (B) DALIS

1. Informacija apie projekto valdymą

Projekto valdymo struktūra
Funkcijų pasiskirstymas
Pateikite detalią informaciją, paaiškinančią paraiškos A dalies 5 punkte pateiktus duomenis apie projekto valdymą, kuri leistų įvertinti, ar pareiškėjas bei partneriai organizaciniu požiūriu yra pajėgūs tinkamai ir laiku įgyvendinti projektą. Aprašykite projekto organizacinę struktūrą, kas už ką bus atsakingas, kaip numatoma organizuoti viešuosius pirkimus, kaip bus vykdoma projekto įgyvendinimo priežiūra ir atskaitomybė, kokiomis priemonėmis numatoma užtikrinti projekto veiklų tinkamą vykdymą jų trukmės ir kokybės požiūriu, jei projekto administravimui ketinama pirkti atitinkamas paslaugas – kodėl priimtas toks sprendimas. Pateikite projekto organizacinės struktūros schemą (rekomenduojama teksto apimtis – 0,5–1 psl.)

2. Projekto poveikis

(Aprašykite projekto poveikį, nurodydami jo: a) pobūdį (ekonominis, socialinis, aplinkosauginis); b) lygmenį (savivaldybės, regiono, šalies, tarptautinis (jei taikytina); (rekomenduojama teksto apimtis – 0,5–1 psl.)

3. Projekto poveikis aplinkai

Vadovaudamiesi Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2005, Nr. 84-3105) (toliau vadinama – Įstatymas), pažymėkite, kuriai kategorijai priskirtinas projektas:

 A – didelės rizikos projektai (poveikio aplinkai vertinimas privalomas, žr. Įstatymo 1 priedėlį)

 B – vidutinės rizikos projektai (atliekama atranka dėl poveikio aplinkai privalomo vertinimo, žr. Įstatymo 2 priedėlį)

 C – minimalios rizikos projektai (poveikio aplinkai vertinimas netaikomas)

Jeigu projektas yra A arba B kategorijos, prie paraiškos pridėkite poveikio aplinkai ataskaitą.

4. Projekto veiklų finansavimas iš kitų finansinių šaltinių

4.1. Ar buvo (bus) pateikta paraiška dėl paramos šiam projektui ar atskiroms jo veikloms iš bet kokio kito Bendrijos šaltinio (įskaitant ERPF, ESF, Sanglaudos fondą, INTERREG III, LIFE+, Europos teritorinio bendradarbiavimo programas, Europos kaimynystės ir partnerystės priemonės programas ir kt.)?

 Taip	 Ne

Jei taip, prašome išsamiai aprašyti (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kt.).

4.2. Ar šis projektas papildo kokį nors kitą projektą ar atskiras jo veiklas, kuris buvo, yra ar bus finansuojamas iš ERPF, ESF, Sanglaudos fondo, Europos teritorinio bendradarbiavimo programų, Europos kaimynystės ir partnerystės priemonės programų, kito finansavimo šaltinio?

 Taip	 Ne

Jei taip, prašome išsamiai aprašyti (nurodyti tikslius duomenis, nuorodų numerius, datas, prašytas sumas, gautas sumas ir kt.).

4.3. Ar buvo (bus) pateikta paraiška dėl paramos iš bet kokio kito finansavimo šaltinio (įskaitant ERPF, ESF, Sanglaudos fondą, Europos teritorinio bendradarbiavimo programas, Europos kaimynystės ir partnerystės priemonės programas, EIB, EIF ir kt.) ankstesniam šio projekto etapui (įskaitant galimybių studijos ir parengiamuosius etapus)?

 Taip	 Ne

Jei taip, prašome išsamiai aprašyti (nurodyti susijusią finansinę priemonę, nuorodų numerius, datas, prašytas sumas, gautas sumas ir kt.).

5. Projekto veiklų įgyvendinimo detalizavimas

1. (Pateikite detalesnį aprašymą, kaip planuojama organizuoti kiekvienai veiklai reikalingų paslaugų, prekių, darbų pirkimus, kokiomis prielaidomis remiantis suplanuota veiklai įvykdyti reikalingų veiksmų (atitinkamų dokumentų parengimo, pirkimų organizavimo, tiekimų atlikimo) trukmė ir pan.) (rekomenduojama teksto apimtis – 0,5–1 psl.).

2. (Užpildykite toliau esantį veiklų grafiką, atitinkamai pažymėdami planuojamą veiklų trukmę).

Eil. Nr.	Projekto veiklos ir jų detalizavimas	Projekto veiklų vykdymo laikotarpis

Metai	200_	20__	20__

Ketvirtis	I	II	III	IV	I	II	III	IV	I	II	III	IV

Mėnuo	1	2	3	4	5	6	7	8	9	10	11	12	1	2	3	4	5	6	7	8	9	10	11	12	1	2	3	4	5	6	7	8	9	10	11	12
1.	I veikla (iš paraiškos A dalies 6 p.): pvz., techninės dokumentacijos rengimas, statybos darbai
1.1.	Pvz., techninio projekto rengimo paslaugų pirkimas (techninės specifikacijos rengimas, dokumentacijos derinimas, pirkimo procedūros, sutarties pasirašymas)
1.2.	Pvz., techninio projekto parengimas, įskaitant leidimo darbams vykdyti gavimą (techninės specifikacijos rengimas, dokumentacijos derinimas, pirkimo procedūros, sutarties pasirašymas)
1.3.	Pvz., rangos darbų pirkimas...
1.4.	Pvz., darbų vykdymas...
1.5.	........
2.	II veikla (iš paraiškos A dalies 6 p.): pvz., aprūpinimas įranga ir pan.
2.1.	Pvz., prekių (paslaugų) pirkimas (techninės specifikacijos rengimas, dokumentacijos derinimas, pirkimo procedūros, sutarties pasirašymas)
2.2.	Pvz., prekių pristatymas ar paslaugų teikimas
2.3.	........

6. Detalaus projekto biudžeto išlaidų pagrindimo lentelė

Visos projektų išlaidos turi būti planuojamos vadovaujantis Rekomendacijomis dėl projektų išlaidų atitikties Europos regioninės plėtros fondo ir Sanglaudos fondo finansavimo reikalavimams (skelbiama interneto svetainėje www.esparama.lt) bei Pajamų apskaičiavimo metodika (skelbiama interneto svetainėje www.esparama.lt).

Projekto biudžeto (iš paraiškos A dalies) eilutės Nr.	Veiklos Nr.	Išlaidų pavadinimas	Suma, Lt	Išlaidų pagrįstumo duomenys (paaiškinimas /skaičiavimai / detalizavimas, nurodant preliminarius fizinius kiekius ir sumas)
Iš viso:

7. Pareiškėjo bei partnerių, kaip perkančiosios organizacijos, nustatymas

Ar projekto pareiškėjas yra perkančioji organizacija? *	 taip  ne
Ar projekto partneris (-iai) ______ yra perkančioji organizacija? * (partnerio pavadinimas)	 taip  ne

*Jei projektui skyrus paramą, pareiškėjas (partneris) tampa perkančiąja organizacija, tai būtina nurodyti. Jeigu partnerių yra daugiau negu vienas, duomenys apie kiekvieną partnerį turi būti pateikti atskiroje eilutėje.

8. Projekto pajamos

(Nurodykite, kokiai kategorijai pagal reglamento (EB) Nr. 1083/2006 55 straipsnio reikalavimus priklauso projektas) ( tinkančio varianto kvadratėlį reikia pažymėti kryželiu).

a) negaunama pajamų	
b) gaunama pajamų, bet jų neįmanoma nustatyti iš anksto	
c) gaunama pajamų ir jos yra įvertinamos iš anksto	

(Jei iš projekto gaunama pajamų, nurodykite su projektu susijusias veiklas ir jų rezultatus, kurie gali duoti pajamų, ir pajamų dydį, jei pajamos įvertinamos iš anksto) (rekomenduojama teksto apimtis – ~0,5–1 psl.).

Pareiškėjui teigiamai pažymėjus 3 punkto c papunktį, būtina užpildyti pajamų skaičiavimo lentelę, kuri pateikiama:

http://www.esparama.lt/es_parama_pletra/failai/fm/failai/Pajamu_sk_metodika/Pajamu_skaiciavimo_vadovas_Pr.xls.

9. Projekto rizikos ir jų valdymas

(Pateikite projekto rizikos vertinimą, užpildydami žemiau pateikiamą lentelę. Detalizuokite rizikos pobūdį / aspektus bei nurodykite, kokios numatomos rizikos valdymo (mažinimo) priemonės).

Rizikos aprašymas	Tikimybė*	Poveikis*	Rizikos valdymo priemonės / veiksmai
Politinė rizika
Socialinė rizika
Ekonominė rizika
Finansinė rizika
Institucinė rizika
Technologinė rizika

*Vertinimo skalė: maža (-as) / vidutinė (-is) / didelė (-is).

10. Projekto tęstinumo užtikrinimas

Projekto tęstinumo pobūdis	Veiksmai tęstinumui užtikrinti
Finansinis	Aprašykite, kaip bus užtikrinamas projekto veiklos vykdymo finansavimas pasibaigus projektui ir finansavimui. Nurodykite numatomus finansavimo šaltinius

11. Paraiškos priedai

1. Investicinis projektas. Jame turi būti pateikta ši informacija:

1.1. Projekto santrauka (pateikiama investicinio projekto santrauka, išskiriant svarbiausias problemas, siūlomus jų sprendimo būdus, lėšų poreikį ir numatomus pasiekti rezultatus).

1.2. Projekto pareiškėjas (pateikiama informacija apie projekto pareiškėją).

1.3. Esamos situacijos analizė.

1.4. Projekto alternatyvų aprašymas ir analizė (pateikiama keletas projekto alternatyvų, viena iš kurių gali būti, pvz., „nedaryti nieko“, kiekvienos alternatyvos analizė, alternatyvų palyginimas ir tinkamos alternatyvos parinkimas).

1.5. Detalus projekto aprašymas ir projekto įgyvendinimo planas (nurodoma: projekto tikslai, uždaviniai, veiklos; projekto tikslų ir uždavinių atitikties Sanglaudos skatinimo veiksmų programos 2 prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ tikslui ir 1 uždaviniui „Teikti kokybiškas ir prieinamas sveikatos priežiūros paslaugas“ pagrindimas; projekto atitikties Stebėsenos komiteto patvirtintam specialiajam projektų atrankos kriterijui pagrindimas; projekto biudžetas; projekto rezultatai; projekto trukmė; projekto administravimas; ar būtinas poveikio aplinkai vertinimas, o jei jis būtinas, ar yra atliktas).

1.6. Finansinis projekto įvertinimas.

1.7. Projekto viešinimas ir projekto tęstinumo užtikrinimas.

2. Pareiškėjo (partnerio) steigimo dokumentų kopijos.

3. Jungtinės veiklos (partnerystės) sutarties kopija, jei projektą numatoma įgyvendinti su partneriu (-iais).

4. Asmens sveikatos priežiūros įstaigos, dalyvaujančios projekte pareiškėjo ar partnerio teisėmis, atitinkamų galiojančių licencijų kopijos (jei taikoma).

5. Asmens sveikatos priežiūros įstaigos, dalyvaujančios projekte pareiškėjo ar partnerio teisėmis, sutarčių su teritorinėmis ligonių kasomis atitinkamoms paslaugoms teikti kopijos (jei taikoma).

6. Asmens sveikatos priežiūros įstaigos vadovo ar jo įgalioto asmens pasirašytas įsipareigojimas pateikti su galutine projekto įgyvendinimo ataskaita licenciją teikti sveikatos priežiūros įstaigos ambulatorinės reabilitacijos ir (ar) dienos chirurgijos, ir (ar) paliatyviosios pagalbos (suaugusiųjų ir vaikų), ir (ar) paliatyviosios pagalbos dienos stacionaro paslaugas ir ne vėliau kaip po metų po projekto užbaigimo – sutartį su teritorine ligonių kasa dėl šių paslaugų teikimo, jei šias paslaugas numatoma teikti.

7. Įgaliojimą pasirašyti asmens sveikatos priežiūros įstaigos įsipareigojimą pateikti su galutine projekto įgyvendinimo ataskaita licenciją teikti sveikatos priežiūros įstaigos ambulatorinės reabilitacijos ir (ar) dienos chirurgijos, ir (ar) paliatyviosios pagalbos (suaugusiųjų ir vaikų), ir (ar) paliatyviosios pagalbos dienos stacionaro paslaugas ir ne vėliau kaip po metų po projekto užbaigimo – sutartį su teritorine ligonių kasa dėl šių paslaugų teikimo liudijantis dokumentas (jeigu įsipareigojimą pasirašo įgaliotas asmuo).

8. Išrašas iš valstybės įmonės Registrų centro, liudijantis, kad nėra nurodytų pažeidimų dėl bankrutavimo, likvidavimo.

9. Valstybinės mokesčių inspekcijos prie Lietuvos Respublikos finansų ministerijos teritorinių skyrių pažyma apie Pareiškėjo ir partnerių atsiskaitymus su biudžetu. Pažyma turi būti išduota ne anksčiau kaip 2 mėn. iki Projekto paraiškos pateikimo. Taip pat tinkama pažyma, išduota elektroniniu būdu.

10. Valstybinio socialinio draudimo fondo valdybos prie Socialinės apsaugos ir darbo ministerijos teritorinių skyrių pažyma apie Pareiškėjo ir partnerių socialinio draudimo mokesčių sumokėjimą. Pažyma turi būti išduota ne anksčiau kaip 2 mėn. iki Projekto paraiškos pateikimo. Taip pat tinkama pažyma, išduota elektroniniu būdu.

11. Naujai statomo, rekonstruojamo ir (ar) kapitaliai remontuojamo objekto žemės sklypo nuomos (ar) nuosavybės dokumento (-ų) kopija, objekto (pvz., pastato / patalpų) nuomos ar nuosavybės dokumento (-ų) kopija arba dokumentai, sudarantys sąlygas (suteikiantys teisę) statyti, rekonstruoti ir (ar) kapitaliai remontuoti objektus, ir (ar) kiti projekto prielaidų realizaciją patvirtinantys dokumentai (jei taikoma).

12. Žemės ir objekto savininko raštiškas leidimas statyti, rekonstruoti ar remontuoti (jei tai nenumatyta turto valdymo patikėjimo, nuomos ar panaudos sutartyje) turtą ar analogišką teisę suteikiantis dokumentas (jei taikoma).

13. Remontuojamų (rekonstruojamų) patalpų brėžiniai.

14. Europos Komisijai tinkamų deklaruoti projekto išlaidų dalies apskaičiavimas (metodika skelbiama interneto svetainėje www.esparama.lt) (jei taikoma).

15. Įgaliojimą pasirašyti paraišką liudijantis dokumentas, jei paraiška pasirašoma ne pareiškėjo organizacijos vadovo.

16. Klausimynas dėl pirkimo ir (arba) importo pridėtinės vertės mokesčio tinkamumo finansuoti Europos Sąjungos fondų ir (arba) Lietuvos Respublikos biudžeto lėšomis (skelbiama interneto svetainėje www.esparama.lt).

17. Jei paraiškoje numatytos kryžminio finansavimo veiklos:

17.1. Nevyriausybinės organizacijos įstatai, suteikiantys teisę vykdyti paraiškoje numatytas veiklas ir patvirtinantys Aprašo 18.1–18.4 punktuose keliamus reikalavimus;

17.2. Nevyriausybinės organizacijos pateiktas dokumentas, patvirtinantis narystę ar atstovavimą tarptautinėje organizacijoje pagal Aprašo 18.5 punkte nustatytus reikalavimus;

17.3. Vilniaus universiteto įstatai, suteikiantys teisę vykdyti paraiškoje numatytas veiklas;

17.4. Lietuvos sveikatos mokslų universiteto įstatai, suteikiantys teisę vykdyti paraiškoje numatytas veiklas.

Šio punkto 2, 9, 11, 12 dalyse nustatyti reikalavimai netaikomi Sveikatos apsaugos ministerijai. Prie paraiškos gali būti pridėti kiti dokumentai, pagrindžiantys projekto paraiškoje pateikiamą informaciją (pvz., techninis projektas arba jo kopija, komerciniai pasiūlymai, apklausos duomenys ir kiti dokumentai).

(pareiškėjo atsakingo asmens pareigos)	(parašas)	(vardas ir pavardė)

A. V.

_________________

Projektų finansavimo sąlygų aprašo pagal

priemonę Nr. VP3-2.1-SAM-10-V

„Ambulatorinių, palaikomojo gydymo ir

slaugos paslaugų plėtra bei stacionarinių

paslaugų optimizavimas“

2 priedas

Paraiškos administracinės atitikties vertinimo lentelė

Vertinimo kriterijai	Taip	Ne	Netaikoma
1.	Paraiška (paraiškos A ir B dalys) yra tinkamai pateikta, visiškai užpildyta ir pasirašyta pareiškėjo (yra įgaliojimą pasirašyti paraišką liudijantis dokumentas, jei paraiška pasirašoma ne pareiškėjo organizacijos vadovo)
2.	Paraiška (paraiškos A ir B dalys) užpildyta kompiuteriu lietuvių kalba
3.	Pridėti visi privalomi 2007–2013 m. Sanglaudos skatinimo veiksmų programos 2 prioriteto VP3-2.1-SAM-10-V priemonės „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“ projektų finansavimo sąlygų apraše nurodyti dokumentai:
3.1	Investicinis projektas
3.2	Pareiškėjo ir partnerio (-ių), jei pareiškėjas projektą įgyvendina su partneriu (-iais), steigimo dokumentų kopijos (netaikoma Sveikatos apsaugos ministerijai (toliau – SAM)
3.3	Pareiškėjo ir partnerių pasirašytos jungtinės veiklos (partnerystės) sutarties kopija
3.4	Pareiškėjo ar partnerio (-ių) galiojančios licencijos teikti atitinkamas asmens sveikatos priežiūros paslaugas kopijos
3.5	Pareiškėjo ar partnerio (-ių) sutarčių su teritorinėmis ligonių kasomis teikti atitinkamas paslaugas kopijos
3.6	Pareiškėjo ar partnerio (-ių) raštiškas įsipareigojimas pateikti su galutine projekto įgyvendinimo ataskaita licenciją teikti sveikatos priežiūros įstaigos ambulatorinės reabilitacijos ir (ar) dienos chirurgijos, ir (ar) paliatyviosios pagalbos (suaugusiųjų ir vaikų), ir (ar) paliatyviosios pagalbos dienos stacionaro paslaugas ir ne vėliau kaip po metų po projekto užbaigimo – sutartį su teritorine ligonių kasa dėl šių paslaugų teikimo
3.7	Įgaliojimą pasirašyti įsipareigojimą su galutine projekto įgyvendinimo ataskaita licenciją teikti sveikatos priežiūros įstaigos ambulatorinės reabilitacijos ir (ar) dienos chirurgijos, ir (ar) paliatyviosios pagalbos (suaugusiųjų ir vaikų), ir (ar) paliatyviosios pagalbos dienos stacionaro paslaugas ir ne vėliau kaip po metų po projekto užbaigimo – sutartį su teritorine ligonių kasa dėl šių paslaugų teikimo liudijantis dokumentas
3.8	Išrašas iš valstybės įmonės Registrų centro, liudijantis, kad nėra nurodytų pažeidimų dėl bankrutavimo, likvidavimo (netaikoma SAM)
3.9	Valstybinės mokesčių inspekcijos prie Lietuvos Respublikos finansų ministerijos teritorinių skyrių pažyma apie Pareiškėjo ir partnerių atsiskaitymus su biudžetu. Pažyma turi būti išduota ne anksčiau kaip 2 mėn. iki Projekto paraiškos pateikimo. Taip pat tinkama pažyma, išduota elektroniniu būdu (netaikoma SAM)
3.10	Valstybinio socialinio draudimo fondo valdybos prie Socialinės apsaugos ir darbo ministerijos teritorinių skyrių pažyma apie Pareiškėjo ir partnerių socialinio draudimo mokesčių sumokėjimą. Pažyma turi būti išduota ne anksčiau kaip 2 mėn. iki Projekto paraiškos pateikimo. Taip pat tinkama pažyma, išduota elektroniniu būdu (netaikoma SAM)
3.11	Naujai statomo, rekonstruojamo ir (ar) kapitaliai remontuojamo objekto žemės sklypo nuomos (ar) nuosavybės dokumento (-ų) kopija (-os), objekto (pvz., pastato / patalpų) nuomos ar nuosavybės dokumento (-ų) kopija (-os) arba dokumentai, sudarantys sąlygas (suteikiantys teisę) statyti, rekonstruoti ir (ar) kapitaliai remontuoti objektus, ir (ar) kiti projekto prielaidų realizaciją patvirtinantys dokumentai
3.12	Žemės ir objekto savininko raštiškas leidimas statyti, rekonstruoti ar remontuoti (jei tai nenumatyta turto valdymo patikėjimo, nuomos ar panaudos sutartyje) turtą ar analogišką teisę suteikiantis dokumentas
3.13	Europos Komisijai tinkamų deklaruoti projekto išlaidų dalies paskaičiavimas (metodika skelbiama interneto svetainėje www.esparama.lt)
3.14	Įgaliojimą pasirašyti paraišką liudijantis dokumentas, jei paraiška pasirašoma ne pareiškėjo organizacijos vadovo
3.15	Klausimynas dėl pirkimo ir (arba) importo pridėtinės vertės mokesčio tinkamumo finansuoti Europos Sąjungos fondų ir (arba) Lietuvos Respublikos biudžeto lėšomis (skelbiama interneto svetainėje www.esparama.lt)
4.	Pateiktas reikiamas paraiškos ir pridedamų dokumentų egzempliorių skaičius (vienas originalas ir dvi kopijos)
5.	Pateikta elektroninė paraiškos versija (įrašyta į elektroninę laikmeną)
6.	Pateikta elektroninės paraiškos versija atitinka popierinę paraiškos versiją
VERTINTOJO PASTABOS (Kokios informacijos ar dokumentų trūksta)

_________________

Projektų finansavimo sąlygų aprašo pagal priemonę Nr. VP3-2.1-SAM-10-V „Ambulatorinių, palaikomojo gydymo ir

slaugos paslaugų plėtra bei stacionarinių paslaugų

optimizavimas“

3 priedas

PROJEKTO TINKAMUMO FINANSUOTI VERTINIMO LENTELĖ

Bendrasis arba specialusis (atitikties) atrankos kriterijus	Kriterijaus vertinimo aspektai	Vertinimo klausimai ir (arba) teiginiai	Taip / Ne	Paaiškinimai ir metodinės rekomendacijos vertintojams
1	2	3	4	5
1. Bendrai finansuojamas iš Europos Sąjungos fondų lėšų projektas (toliau – projektas) atitinka bent vieną veiksmų programos ir jos prioriteto tikslą, uždavinį, taip pat apima pagal tam tikrą prioritetą numatomas remti veiklas.	1.1. Pagrįstas projekto tikslų ir uždavinių ryšys su SSVP 2 prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ tikslu ir 1 uždaviniu „Teikti kokybiškas ir prieinamas sveikatos priežiūros paslaugas“.	1.1.1. Projekto tikslai ir uždaviniai aiškiai siejasi su SSVP 2 prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ tikslu ir 1 uždaviniu „Teikti kokybiškas ir prieinamas sveikatos priežiūros paslaugas“.	Būtina įsitikinti, kad projekto tikslai ir uždaviniai atitinka SSVP 2 prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ tikslą ir 1 uždavinį „Teikti kokybiškas ir prieinamas sveikatos priežiūros paslaugas“, ryšys yra akivaizdus ir priežastinis. Paraiškos A dalis, B dalis

1.1.2. Įgyvendinto projekto poveikis SSVP 2 prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ tikslui ir 1 uždaviniui „Teikti kokybiškas ir prieinamas sveikatos priežiūros paslaugas“ yra teigiamas.	Galima teigti, kad įgyvendinus projektą pasiekimų ir rezultatų poveikis SSVP 2 prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ tikslui ir 1 uždaviniui „Teikti kokybiškas ir prieinamas sveikatos priežiūros paslaugas“, atsižvelgiant į priemonės specifiką, bus teigiamas. Taip pat įrodytas projekto aktualumas ir poveikis sveikatos priežiūros paslaugų kokybės ir prieinamumo gerinimui. Paraiškos A dalis, B dalis

1.2. Pagrįstas projekto tikslų ir uždavinių ryšys su priemonės aprašymu ir bent viena Apraše numatyta veiklos sritimi.	1.2.1. Projekto veiklos yra suderintos su SSVP priede pateiktu Priemonės dalies veiklų aprašymu.	Būtina įsitikinti, ar numatytos vykdyti projekto veiklos atitinka bent vieną veiklos sritį, nurodytą Priemonės aprašyme. Paraiškos A dalis, B dalis

1.2.2. Projekto tikslai, uždaviniai ir veiklos atitinka bent vieną šio Aprašo 6 punkte numatytą veiklą.	Būtina įsitikinti, ar projekte numatyti tikslai, uždaviniai ir planuojamos vykdyti veiklos atitinka bent vieną šio Aprašo 6 punkte numatytą veiklą. Paraiškos A dalis, B dalis

1.2.3. Projektas atitinka veiksmų programoje, Priemonės aprašyme ir Apraše nustatytus reikalavimus, susijusius su paramos pagal kitas iš ES finansuojamas programas atskyrimu (demarkacinius reikalavimus).	Būtina įsitikinti, ar tenkinami visi reikalavimai, susiję su paramos pagal kitas iš ES finansuojamas programas, kitas veiksmų programas, kitus veiksmų programos prioritetus atskyrimu, nurodyti veiksmų programoje Priemonės aprašyme ir Apraše. Paraiškos B dalis

1.2.4. Projektas atitinka kitus su reikalavimais projekto veikloms susijusius specialiuosius atrankos kriterijus ir Apraše nustatytus reikalavimus.	Būtina įvertinti, ar pareiškėjas (partneriai) yra perkančiosios organizacijos pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102;) arba gavęs (gavę) projekto finansavimo lėšų jomis taps; jei taip, tokiu atveju, ar tikėtina, kad projekto veiklų plane numatyta veiklų trukmė nustatyta įvertinant pirkimų terminus. Jei pareiškėjas ir (arba) partneriai nėra perkančiosios organizacijos, šis vertinimo aspektas vertinamas kaip atitinkantis nustatytus reikalavimus. Tais atvejais, kai pareiškėjas ir (arba) partneriai, pateikę paraišką, jau yra įvykdę pirkimus, skirtus projekto veikloms įgyvendinti, arba juos įvykdo tinkamumo finansuoti vertinimo metu, būtina įvertinti šių pirkimų tinkamumą, vadovaujantis teisės aktais, reglamentuojančiais vidaus procedūras, ir (arba) ES struktūrinės paramos administravimo procedūrų vadovuose nustatyta tvarka ir apimtimi. Paraiškos A dalis, B dalis
2. Projektas atitinka nacionalinius strateginius dokumentus.	2.1. Projektas prisideda prie Sveikatos priežiūros sistemos reformos tęstinumo, sveikatos priežiūros infrastruktūros optimizavimo programos, patvirtintos Lietuvos Respublikos sveikatos apsaugos ministro 2008 m. vasario 29 d. įsakymu Nr. V-160 (Žin., 2008, Nr. 27-1000), ir (ar) Klinikinių laboratorinių tyrimų kokybės gerinimo programos, patvirtintos Lietuvos Respublikos sveikatos apsaugos ministro 2012 m. sausio12 d. įsakymu Nr. V-17 (Žin., 2012, Nr. 11-472), įgyvendinimo.	2.1.1. Teisės aktuose arba strategijoje, arba veiksmų plane nustatytas projekto vykdytojas ir veiklos sritys.	Būtina įsitikinti, kad projekto paraiškoje yra aiškiai nurodomas ir pagrindžiamas ryšys su Lietuvos Respublikos sveikatos apsaugos ministro patvirtintos Sveikatos priežiūros sistemos reformos tęstinumo, sveikatos priežiūros infrastruktūros optimizavimo programos Ambulatorinių paslaugų plėtros krypties apraše ir (ar) Stacionarinių paslaugų optimizavimo krypties apraše, ir (ar) Palaikomojo gydymo ir slaugos paslaugų plėtros krypties apraše ir (ar) Klinikinių laboratorinių tyrimų kokybės gerinimo programos, patvirtintos Lietuvos Respublikos sveikatos apsaugos ministro 2012 m. sausio12 d. įsakymu Nr. V-17 (Žin., 2012, Nr. 11-472), nurodytomis veiklos sritimis, vykdytojais. Galimos trys alternatyvos: - teisės akte aiškiai nustatytas (-i) projekto vykdytojas (-ai) ir turimos atlikti veiklos sritys; - patvirtintas detalus nacionalinės ir (ar) regioninės strategijos įgyvendinimo priemonių planas (t. y. aiškiai nurodytos priemonės, vykdytojai), kuris aiškiai nurodo į vertinamą projektą; - teisės aktu patvirtinta programa konkrečiame sektoriuje, galima nustatyti projekto vykdytoją ir jam numatytas projekto veiklas Paraiškos A dalis, B dalis

2.1.2. Pagrįsta, kad projekto įgyvendinimas prisidės prie atitinkamų teisės aktų, strategijų nuostatų įgyvendinimo (taikoma tik konkurso būdu atrenkamiems projektams).	Netaikoma
3. Projektas siekia aiškių ir realių kiekybinių uždavinių, atitinkančių veiksmų programoje nustatytus tikslus.	3.1. Projektas prisideda prie veiksmų programos priemonės rodiklių įgyvendinimo.	3.1.1. Įgyvendinant projektą, siekiama šio Aprašo 4 priede išvardytų Priemonės produkto ir rezultato rodiklių.	Būtina įsitikinti, kad projektas prisideda prie visų produkto ir rezultato rodiklių siekimo ir įgyvendinus numatytas projekto veiklas šie rodikliai bus pasiekti. Paraiškos A dalis, B dalis

3.2. Nuosekli vidinė projekto logika ir kokybiški projekto uždaviniai.	3.2.1. Išlaikyta nuosekli vidinė projekto logika.	Būtina įsitikinti, kad išlaikyta nuosekli vidinė projekto logika, t. y. projekto rezultatai turi būti projekto veiklų padarinys, projekto veiklos – sudaryti prielaidas projekto uždaviniams pasiekti, o pastarieji – įgyvendinti nustatytus tikslus. Paraiškos A dalis, B dalis

3.2.2. Projekto uždaviniai yra specifiniai, išmatuojami, pasiekiami, susieti ir iškelti laiku.	Būtina įsitikinti, kad projekto uždaviniai atitinka šiuos kokybinius reikalavimus: yra specifiniai, t. y. parodo projekto esmę ir charakteristikas; išmatuojami, t. y. kiekybiškai išreikšti ir matuojami; pasiekiami, t. y. realūs; susieti, t. y. adekvatūs vykdomoms projekto veikloms; iškelti laiku, t. y. aiški pradžios ir pabaigos data. Paraiškos A dalis, B dalis
4. Projektas atitinka darnaus vystymosi principą.	4.1. Projekte nenumatyti veiksmai, kurie turėtų neigiamą poveikį darnaus vystymosi principo įgyvendinimui.	4.1.1. Aplinkosaugos srityje (aplinkos kokybė ir gamtos ištekliai, klimato kaita, aplinkos apsauga).	Būtina įsitikinti, ar projekto įgyvendinimas neturi neigiamos įtakos darnaus vystymosi principo įgyvendinimui. Paraiškos A dalis

4.1.2. Socialinėje srityje (užimtumas, skurdas ir socialinė atskirtis, sveikata, švietimas ir mokslas, kultūros savitumas).

4.1.3. Ekonomikos srityje (darnus pagrindinių ūkio šakų ir regionų vystymas).

4.1.4. Regionų vystymo srityje (aplinkosauginių, socialinių ir ekonominių skirtumų mažinimas).

4.2. Projekte atskleistos pastangos skatinti darnaus vystymosi principo įgyvendinimą.	4.2.1. Pasiūlyti konkretūs veiksmai, kurie užtikrina, kad projektas skatina darnaus vystymosi principo įgyvendinimą.	Netaikoma.

4.2.2. Projektas atitinka kitus su darnaus vystymosi principo įgyvendinimo reikalavimais susijusius specialiuosius projektų atrankos kriterijus ir šiame Apraše nustatytus reikalavimus.	Papildomi reikalavimai nenustatyti.
5. Projektas atitinka lyčių lygybės ir nediskriminavimo principus.	5.1. Projektas yra neutralus lyčių lygybės ir nediskriminavimo principų įgyvendinimo atžvilgiu.	5.1.1. Projekte nenumatoma apribojimų, darančių neigiamą poveikį lyčių lygybės ir nediskriminavimo principų įgyvendinimui.	Būtina įsitikinti, ar projekto įgyvendinimas neturi neigiamos įtakos lyčių lygybės ir nediskriminavimo principų įgyvendinimui. Paraiškos A dalis

5.2. Projekte nurodytos pastangos skatinti lyčių lygybės ir nediskriminavimo principų įgyvendinimą.	5.2.1. Pasiūlyti konkretūs veiksmai, kurie užtikrina, kad projektas prisideda prie lyčių lygybės principų įgyvendinimo (jeigu taikoma).	Netaikoma.

5.2.2. Pasiūlyti konkretūs veiksmai, kurie užtikrina, kad projektas skatina nediskriminavimo dėl lyties, rasės arba etninės kilmės, religijos arba tikėjimo, amžiaus, negalios, seksualinės orientacijos principo įgyvendinimą (jeigu taikoma).	Netaikoma.

5.2.3. Projektas atitinka kitus su lyčių lygybės ir nediskriminavimo principų įgyvendinimo reikalavimais susijusius specialiuosius projektų atrankos kriterijus ir Apraše nustatytus reikalavimus.	Papildomi reikalavimai nenustatyti.
6. Projekto įgyvendinimas yra suderinamas su kitų aktualių Europos Bendrijų politikos sričių nuostatomis.	6.1. Projektas suderinamas su horizontaliųjų Europos Bendrijų bendrųjų politikos sričių nuostatomis.	6.1.1. Projektas suderinamas su Europos Bendrijų viešųjų pirkimų politikos nuostatomis.	Būtina įvertinti, ar pareiškėjas (partneriai) yra perkančiosios organizacijos pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102; 2008, Nr. 81-3179) arba gavęs (gavę) projekto finansavimo lėšų jomis taps; jei taip, tokiu atveju, ar tikėtina, kad projekto veiklų plane numatyta veiklų trukmė nustatyta įvertinant pirkimų terminus. Jei pareiškėjas ir (arba) partneriai nėra perkančiosios organizacijos, šis vertinimo aspektas vertinamas kaip atitinkantis nustatytus reikalavimus. Paraiškos A dalis, B dalis

6.1.2. Projektas suderinamas su Europos Bendrijų aplinkosaugos politikos nuostatomis.	Atsižvelgiant į projekto veiklas ir vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2005, Nr. 84-3105), būtina įvertinti, ar būtinas poveikio aplinkai vertinimas; jei būtinas, ar poveikio vertinimas aplinkai yra atliktas. Paraiškos A dalis

6.1.3. Projektas suderinamas su Europos Bendrijų konkurencijos politikos nuostatomis.	Vertinant projektą, reikia įsitikinti, ar projektas finansuojamas nepažeidžiant konkurencijos politikos nuostatų. Paraiškos A dalis, B dalis

6.2. Projektas suderinamas su tam tikrų sektorių ES bendrųjų politikos sričių nuostatomis.	6.2.1. Projektas suderinamas su konkretaus sektoriaus ES politikos sričių nuostatomis.	Papildomi reikalavimai nenustatyti.
7. Pareiškėjas organizaciniu požiūriu yra pajėgus tinkamai ir laiku įgyvendinti teikiamą projektą.	7.1. Pareiškėjas (partneriai) atitinka formaliuosius reikalavimus.	7.1.1. Pareiškėjas (partneriai) atitinka tinkamų pareiškėjų sąrašą, nustatytą Apraše.	Būtina įsitikinti, kad pareiškėjas (partneriai) atitinka šio Aprašo 15, 16, 17 ir 19 punktų reikalavimus. Jeigu partneriai yra nevyriausybinės organizacijos, būtina įsitikinti, kad partneriai atitinka šio Aprašo 18.1–18.5 punktuose nustatytus reikalavimus ir pateikė tai patvirtinančius dokumentus. Paraiškos A dalis

7.1.2. Pareiškėjas (partneriai) turi (ar turi galimybių įgyti) teisinį pagrindą užsiimti ta veikla (atlikti funkcijas), kuriai sukurti ir (arba) vykdyti, ir (arba) plėtoti skirtas projektas.	Būtina įsitikinti, kad pareiškėjas (partneriai) pateikė dokumentus, kuriuose aiškiai apibrėžta veiklos sritis, kuriai vykdyti reikalingai infrastruktūrai prašoma finansavimo. Paraiškos B dalis

7.1.3. Pareiškėjui gali būti skirtos ES fondų ir Lietuvos Respublikos valstybės biudžeto lėšos, jei: 7.1.3.1. jam nėra iškelta byla dėl bankroto arba jis nėra likviduojamas; 7.1.3.2. yra įvykdęs su mokesčių ir socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus (ši nuostata gali būti netaikoma įstaigoms, kurių veikla finansuojama iš valstybės arba savivaldybių biudžeto, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai); 7.1.3.3. paraiškoje dėl projekto finansavimo arba jos prieduose jis nepateikė klaidinančios informacijos; 7.1.3.4. nėra įsiteisėjusio teismo sprendimo dėl pareiškėjo kitos paramos skyrimo iš ES arba Lietuvos Respublikos biudžeto sutarties lėšų pažeidimo; 7.1.3.5. jis nebandė gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio paraiškų dėl projekto finansavimo vertinimo arba atrankos proceso metu.	Būtina įsitikinti, kad pareiškėjas (partneriai) atitinka 7.1.3 punkte nustatytus reikalavimus. Jei pareiškėjas (partneriai) yra biudžetinės įstaigos, jos atitinka šio kriterijaus 7.1.3.1, 7.1.3.2 punktuose išdėstytus reikalavimus, įrodymo dokumentai gali būti neteikiami ir netikrinami. Paraiškos A dalis, B dalis

7.2. Pareiškėjas yra pajėgus įgyvendinti projektą.	7.2.1. Pareiškėjas turi pakankamai patirties įgyvendinti projekte numatytas veiklas.	Netaikoma.

7.2.2. Pareiškėjas turi (turi užtikrinti) pakankamus administravimo gebėjimus vykdant projektą (pakankama komanda).	Pareiškėjas užtikrina minimalius būtinus projekto administravimo gebėjimus – suformuoja komandą, užtikrina reikiamos kompetencijos darbuotojų įtraukimą, numato paslaugų įsigijimą ir pan. Paraiškos A dalis, B dalis

7.2.3. Pareiškėjas gali įgyvendinti projekto tikslus, veiklas ir uždavinius per projekto įgyvendinimo laikotarpį. Projekto įgyvendinimo trukmė, vieta, parengtumas atitinka Apraše nustatytus reikalavimus.	Būtina įsitikinti, kad projekto įgyvendinimo organizavimas (planas) adekvatus projekto veiklų apimtims, yra realus ir racionaliai suplanuotas (pvz., įvertinant turimus išteklius, iš struktūrinių fondų finansuojamų projektų specifiką, sezoniškumą). Būtina įsitikinti, kad projekto įgyvendinimo trukmė, vieta atitinka Aprašo 30 ir 31 punktų reikalavimus. Paraiškos A dalis, B dalis

7.2.4. Partnerystė projekte yra pagrįsta ir turi pridėtinę vertę (jei taikoma).	Siekiama įsitikinti, ar parneriai įtraukti pagrįstai, t. y. ar partnerystė sukuria papildomą pridėtinę vertę pagal projektą (pvz., partneris turi patirties, prisideda finansiškai, vykdo projekto veiklas, naudosis rezultatais ir pan.). Paraiškos A dalis, B dalis

7.2.5. Projektas atitinka kitus su reikalavimais pareiškėjams susijusius specialiuosius atrankos kriterijus ir Projektų finansavimo sąlygų apraše nustatytus reikalavimus.	Papildomi reikalavimai nenustatyti.
8. Projektas turi aiškų finansavimo paketą: apibrėžtus, aiškius ir užtikrintus projekto išlaidų finansavimo šaltinius	8.1. Užtikrintas projekto finansavimas.	8.1.1. Pareiškėjo (partnerių) įnašas atitinka nustatytus reikalavimus.	Būtina įsitikinti, ar: tenkinami Apraše nustatyti reikalavimai pareiškėjo ir (arba) partnerių įnašui, taip pat įvertinant projekto grynųjų pajamų finansavimo poreikį; tenkinami reikalavimai pareiškėjų įnašui pagal atskiras išlaidų kategorijas (jei taikoma valstybės pagalba); numatyti projekto išlaidų finansavimo šaltiniai, atsižvelgiant į projekto tinkamų finansuoti išlaidų dalį ir išlaidų apmokėjimo būdą, yra aiškiai apibrėžti, patikimi, tinkamai išdėstyti per tam tikrą laikotarpį. Kai pareiškėjui netaikomas reikalavimas prisidėti prie projekto finansavimo ir jis savo iniciatyva nenumatęs skirti įnašo bei neketina gauti grynųjų pajamų, šis kriterijus atitinka nustatytus reikalavimus. Paraiškos A dalis, B dalis

8.1.2. Užtikrintas netinkamų finansuoti su projektu susijusių išlaidų padengimas.	Būtina įsitikinti, ar: - projekte numatytas netinkamų finansuoti išlaidų (tarp jų ir netinkamo finansuoti PVM, projekto grynųjų pajamų ir kt.) finansavimas; - netinkamų išlaidų finansavimo šaltiniai yra aiškiai apibrėžti, patikimi, išdėstyti tinkamu periodiškumu, t. y. netinkamų išlaidų finansavimas neturės neigiamos įtakos projektui įgyvendinti. Paraiškos A dalis, B dalis

8.1.3. Užtikrintas finansinis projekto (veiklų) ir rezultatų tęstinumas.	Būtina įsitikinti, kad projekto metu sukurtų rezultatų tolesniam naudojimui yra sudarytos finansinės prielaidos, t. y. sukurtas turtas bus išlaikomas ir užtikrinamas tinkamas jo eksploatavimas. Projekto įgyvendinimo metu sukurti rezultatai bus naudojami pagal numatytą paskirtį. Paraiškos A dalis, B dalis

8.1.4. Projektas atitinka kitus šiame Apraše nustatytus reikalavimus.	Papildomi reikalavimai nenustatyti.
9. Užtikrintas efektyvus projektui įgyvendinti reikalingų lėšų panaudojimas.	9.1. Sąnaudų ir naudos analizės korektiškumas ir rezultatų priimtinumas.	9.1.1. Atlikta alternatyvų analizė.	Aiškiai suformuluoti techninio projekto sprendimo reikalavimai (planuojamo objekto techniniai reikalavimai pagal jo paskirtį, eksploatavimo sąlygas; projektavimo, įrengimo ir veiklos principai, procesai ir pan.). Kiekvienam projektui pagrįsti turėtų būti svarstomos bent dvi alternatyvios galimybės: „Nulinė“ alternatyva (alternatyva, kai projektas nėra įgyvendinamas) ir kita alternatyva (projektas, paremtas alternatyvia technologija, ar pan.). Projekte turi būti atskleista, kad visos realios projekto įgyvendinimo galimybės buvo svarstytos arba kad kitų alternatyvų, be jau nagrinėjamų, nėra tikslinga svarstyti. Jeigu projekto įgyvendinimo galimybių vertinimo metu išskiriamos kelios galimybės, kaip projekto įgyvendinimo alternatyva, vertinimo metu kiekvienai alternatyvai turi būti naudojami tie patys vertinimo kriterijai. Alternatyvos įvertintos išsamiai ir korektiškai. Pasirinkta alternatyva turi būti optimali, atsižvelgiant į esamus apribojimus. Paraiškos B dalis

9.1.2. Projekto prielaidos (susijusios su būsimomis pajamomis ir sąnaudomis) yra pagrįstos (jei taikoma).	Projekto skaičiavimai projekte remiasi pagrįstomis būsimų pajamų ir sąnaudų prognozavimo prielaidomis. Taikoma, jei bendra projekto vertė, įskaitant ir netinkamas finansuoti išlaidas, viršija 1 000 000 EUR ir (arba), įgyvendinus projektą, bus įsteigtos naujos asmens sveikatos priežiūros paslaugos arba įgyvendinta esamų asmens sveikatos priežiūros paslaugų plėtra. Paraiškos B dalis

9.1.3. Taikomas pagrįstas analizės laikotarpis (jei taikoma).	Sąnaudų ir naudos analizės laikotarpis atitinka Europos Komisijos parengtame dokumente Nr. 4 Ekonominės naudos analizės atlikimo metodinės gairės (angl. Guidance on the Methodology for carrying out cost-benefit analysis, Working Document No. 4) ir dokumente Investicinių projektų kaštų naudos analizės gairės (angl.Guide to cost-benefit analysis of investment projects) rekomenduojamą laikotarpį; jei analizuojant imamas kitas laikotarpis, tai projekte yra pateiktas paaiškinimas, kuris, vertintojo nuomone, pagrindžia sprendimą taikyti kitą analizės laikotarpį. Taikoma, jei bendra projekto vertė, įskaitant ir netinkamas finansuoti išlaidas, viršija 1 000 000 EUR ir (arba), įgyvendinus projektą, bus įsteigtos naujos asmens sveikatos priežiūros paslaugos arba įgyvendinta esamų asmens sveikatos priežiūros paslaugų plėtra. Paraiškos B dalis

9.1.4. Taikoma pagrįsta diskonto norma (jei taikoma).	Taikoma diskonto norma atitinka Europos Komisijos parengtame dokumente Nr. 4 Ekonominės naudos analizės atlikimo metodinės gairės (angl. Guidance on the Methodology for carrying out cost-benefit analysis, Working Document No. 4) ir dokumente Investicinių projektų kaštų-naudos analizės gairės (angl.Guide to cost-benefit analysis of investment projects) rekomenduojamą normą; jei neatitinka, pateiktas paaiškinimas, kuris, vertintojo nuomone, pagrindžia sprendimą taikyti kitokią diskonto normą. Taikoma, jei bendra projekto vertė, įskaitant ir netinkamas finansuoti išlaidas, viršija 1 000 000 EUR ir (arba), įgyvendinus projektą, bus įsteigtos naujos asmens sveikatos priežiūros paslaugos arba įgyvendinta esamų asmens sveikatos priežiūros paslaugų plėtra. Paraiškos B dalis

9.1.5. Teisingai apskaičiuotos ir pagrįstos finansinių rodiklių reikšmės (jei taikoma).	Teisingai apskaičiuoti finansiniai rodikliai (finansinė grynoji dabartinė vertė (angl. financial net present value) (FNPV), finansinė grąžos norma (angl. financial rate of return) (FRR) ir sąnaudų (naudos) santykis (angl. benefit/cost ratio). Jų reikšmės pagrindžia prašomų lėšų apimtis. Taikoma, jei bendra projekto vertė, įskaitant ir netinkamas finansuoti išlaidas, viršija 1 000 000 EUR ir (arba), įgyvendinus projektą, bus įsteigtos naujos asmens sveikatos priežiūros paslaugos arba įgyvendinta esamų asmens sveikatos priežiūros paslaugų plėtra. Paraiškos B dalis

9.1.6. Teisingai apskaičiuotos ir pagrįstos ekonominių rodiklių reikšmės.	Netaikoma.

9.1.7. Įvertintos rizikos.	Įvertintos pagrindinės projekto rizikos, numatyti jų valdymo veiksmai. Paraiškos B dalis

9.1.8. Projekto teikiama nauda atitinka planuojamiems rezultatams pasiekti reikalingas sąnaudas.	Vertinama (vadovaujantis analogiškais projektais, veiklomis ir pan.) projekto rezultatų atitiktis investicijoms. Paraiškos A dalis, B dalis

9.2. Atitiktis Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklėse, patvirtintose Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789) (toliau – Išlaidų atitikties finansavimo reikalavimams taisyklės), ir Projektų finansavimo sąlygų apraše nustatytiems projekto veiklų ir išlaidų apribojimams.	9.2.1. Projekte numatytos veiklos ir išlaidos atitinka tinkamoms finansuoti veikloms ir jų apimtims nustatytus reikalavimus.	Būtina įsitikinti, kad projekto veiklos yra tinkamos finansuoti atsižvelgiant į Išlaidų atitikties finansavimo reikalavimams taisyklėse bei šiame Apraše nustatytus reikalavimus, taip pat specialiuosius (atitikties) atrankos kriterijus. Projekto išlaidos turi būti suplanuotos atsižvelgiant į šio Aprašo IV skyriaus reikalavimus. Taip pat būtina įvertinti projekto riziką, susijusią su dvigubu finansavimu, t. y. vertinant pareiškėjo ir partnerių įgyvendintus ir (arba) įgyvendinamus projektus būtina įsitikinti, kad toms pačios veikloms ir išlaidoms finansavimas nebus skiriamas pakartotinai. Paraiškos A dalis, B dalis

9.2.2. Veiklos ir išlaidos suplanuotos efektyviai ir pagrįstai.	Būtina įsitikinti, kad projekto veiklos suplanuotos efektyviai, o išlaidos yra būtinos projekto veikloms atlikti ir atitinka rinkos kainas arba įkainius, nustatytus Apraše. Paraiškos A dalis, B dalis

9.2.3. Užtikrinama lėšų panaudojimo sparta.	Būtina įsitikinti, kad projekto veiklų suplanavimas užtikrins numatomą lėšų panaudojimo spartą.Paraiškos A dalis, B dalis

9.2.4. Projektas atitinka kryžminio finansavimo reikalavimus.	Būtina įsitikinti, kad: - projekte gali būti numatytas kryžminis finansavimas; - kryžminiam finansavimui numatomos tinkamos veiklos ir išlaidos; - šios veiklos ir išlaidos būtinos projekto tikslams pasiekti ir turės pridėtinę vertę; - kryžminis finansavimas netaikomas Aprašo 6.1–6.6 punktams; Kryžminis finansavimas yra galimas Aprašo 6.7 punkte nurodytoms šioms veikloms: klinikinės laboratorijos specialistų rengimui ir kvalifikacijos tobulinimui; pasiūlymų ir (ar) rekomendacijų dėl klinikinių laboratorinių tyrimų paslaugų teikimo ir kokybės reikalavimus reglamentuojančių teisės aktų ir galiojančių teisės aktų pakeitimų teikimui apmokėti. Kryžminiam finansavimui nustatytas dydis yra tinkamas pagal Aprašo 37.7 ir 37.8 punktuose nustatytus reikalavimus. Paraiškos A dalis

9.2.5. Teisingai pritaikyta vienodo dydžio norma (angl. Flat-rate), vadovaujantis Netiesioginių projekto išlaidų nustatymo ir apmokėjimo naudojant vienodo dydžio normą taisyklėmis, patvirtintomis Lietuvos Respublikos finansų ministro 2008 m. kovo 27 d. įsakymu Nr. 1K-112 (Žin., 2008, Nr. 37-1348) (taikoma tik įgyvendinant Europos socialinio fondo projektus).	Netaikoma

9.2.6. Projektas atitinka kitus specialiuosius projektų atrankos kriterijus ir Apraše nustatytus reikalavimus.	Papildomi reikalavimai nenustatyti.

9.3. Projektui reikiamas finansavimas nustatytas atsižvelgiant į Reglamento (EB) Nr. 1083/2006 55 straipsnyje išdėstytus reikalavimus.	9.3.1. Paraiškoje dėl projekto finansavimo teisingai nurodyta, kuriai kategorijai priklauso projektas, ar iš jo: - negaunama pajamų; - gaunama pajamų, bet jų neįmanoma nustatyti iš anksto (Reglamento (EB) Nr. 1083/2006 55 straipsnio 3 dalis); - gaunama pajamų ir jos yra įvertinamos iš anksto (Reglamento (EB) Nr. 1083/2006 55 straipsnio 2 dalis).	Būtina įsitikinti, ar projekto vykdytojas teisingai priskyrė savo projektą vienai iš išvardytų kategorijų. Detalios metodologinės rekomendacijos EK pateiktos Metodinėse rekomendacijose dėl Tarybos reglamento Nr. 1083/2006 55 straipsnio: pajamas duodantys projektai (angl. Guidance note on Art. 55, Council Regulation (EC) 1083/2006: Revenue Generating Projects). Paraiškos B dalis

9.3.2. Iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas projektui reikiamo finansavimo dydis (jei taikoma).	Būtina įsitikinti, kad iš projekto planuojamos gauti grynosios pajamos apskaičiuotos ir priskirtos prie tinkamų ir netinkamų projekto išlaidų teisingai. Taip pat būtina įsitikinti, kad projektui reikiamo finansavimo dydis yra apskaičiuotas grynųjų pajamų dydžiu sumažinus projekto EK tinkamų deklaruoti išlaidų sumą taip, kaip nustatyta Reglamento (EB) Nr. 1083/2006 55 straipsnio 2 dalyje. Detalios metodologinės rekomendacijos EK pateiktos Metodinėse rekomendacijose dėl Tarybos reglamento Nr. 1083/2006 55 straipsnio: pajamas duodantys projektai (angl. Guidance note on Art. 55, Council Regulation (EC) 1083/2006: Revenue Generating Projects). (Netaikoma, jei bendra projekto vertė neviršija 1 000 000 EUR). Paraiškos B dalis
VERTINTOJO PASTABOS Didžiausia leistina projekto tinkamų finansuoti išlaidų suma, litais: Didžiausias leistinas skirti projektui lėšų dydis, litais:

_________________

Priedo pakeitimai:

Nr. V-431, 2013-04-29, Žin., 2013, Nr. 48-2409 (2013-05-11), i. k. 1132250ISAK000V-431

Projektų finansavimo sąlygų aprašo pagal 2007–2013 metų Sanglaudos skatinimo veiksmų programos priemonę Nr. VP3-2.1-SAM-10-V „Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas“

4 priedas

PRIEMONĖS NR. VP3-2.1-SAM-10-V „AMBULATORINIŲ, PALAIKOMOJO GYDYMO IR SLAUGOS PASLAUGŲ PLĖTRA BEI STACIONARINIŲ PASLAUGŲ OPTIMIZAVIMAS“ ĮGYVENDINIMO STEBĖSENOS RODIKLIŲ SKAIČIAVIMO APRAŠYMAS

STEBĖSENOS RODIKLIO PAVADINIMAS	STEBĖSENOS RODIKLIO PAAIŠKINIMAS	STEBĖSENOS RODIKLIO MATAVIMAS	INSTITUCIJA ARBA JURIDINIS ASMUO, ATSAKINGI UŽ INFORMACIJOS PATEIKIMĄ ĮGYVENDINANČIAJAI IR (AR) TARPINEI, IR (AR) VADOVAUJANČIAJAI INSTITUCIJOMS

MATAVIMO VIENETAS	APSKAIČIAVIMO TIPAS	SKAIČIAVIMO BŪDAS	INFORMACIJOS ŠALTINIS	LAIKAS

Rezultato rodiklis:
Pacientų, kuriems pagerėjo sveikatos priežiūros paslaugų kokybė ir prieinamumas, skaičius1	Pacientas – asmuo, kuris naudojasi sveikatos priežiūros įstaigų teikiamomis paslaugomis, nesvarbu, ar jis sveikas, ar ligonis (Lietuvos Respublikos sveikatos priežiūros įstaigų įstatymas (Žin., 1996, Nr. 66-1572; 1998, Nr. 109-2995). Sveikatos priežiūros paslaugos – įstaigos ir paslaugų užsakovų susitarimu grindžiamas įstaigos veiklos rezultatas. Paslaugų užsakovais gali būti Sveikatos sistemos įstatyme nustatyti LNSS veiklos užsakovai, kiti juridiniai ir fiziniai asmenys (Lietuvos Respublikos sveikatos priežiūros įstaigų įstatymas). Skaičiuojami pacientai, pasinaudoję paramą gavusioje sveikatos priežiūros įstaigoje teikiamomis sveikatos priežiūros paslaugomis, kurių kokybės ir prieinamumo gerinimui buvo skirtas projektas.	Skaičius	Apskaičiuojamas	1) Pirmais metais po projekto užbaigimo teikiant informaciją apie rodiklio pasiekimą pagal asmens kodą skaičiuojami pacientai (tą patį asmenį įtraukiant vieną kartą), kuriems konkreti asmens sveikatos priežiūros paslauga (pagal asmens sveikatos priežiūros paslaugų kodus, nustatytus Asmens sveikatos priežiūros paslaugų ir sveikatos programose numatytų paslaugų, už kurias mokama iš Privalomojo sveikatos draudimo fondo biudžeto, klasifikatoriuje, patvirtintame Valstybinės ligonių kasos prie Sveikatos apsaugos ministerijos direktoriaus 2005 m. birželio 30 d. įsakymu Nr. 1K-81 (Žin., 2005, Nr. 89-3363; 2013 Nr. 16-810) (toliau – asmens sveikatos priežiūros paslaugų kodai) konkrečioje ES paramą gavusioje sveikatos priežiūros įstaigoje, kurios visa pagal projektą numatyta atnaujinti infrastruktūra modernizuota, buvo suteikta tais kalendoriniais metais, kai buvo baigtas įgyvendinti projektas, t. y. nuo projekto įgyvendinimo pabaigos iki tų pačių kalendorinių metų pabaigos. 2) Antrais ir kiekvienais kitais metais po projekto užbaigimo teikiant informaciją apie rodiklio pasiekimą pagal asmens kodą skaičiuojami pacientai (tą patį asmenį įtraukiant vieną kartą), kuriems konkreti asmens sveikatos priežiūros paslauga (pagal asmens sveikatos priežiūros paslaugų kodus) konkrečioje ES paramą gavusioje sveikatos priežiūros įstaigoje, kurios visa pagal projektą numatyta atnaujinti infrastruktūra modernizuota, buvo suteikta per paskutinius kalendorinius metus. Suminis rodiklis: pacientas skaičiuojamas kaip vienas vienetas, net jei šiam pacientui ES paramą gavusioje sveikatos priežiūros įstaigoje (kurios visa pagal projektą numatyta atnaujinti infrastruktūra yra modernizuota) per ataskaitinį laikotarpį buvo suteiktos kelios skirtingos sveikatos priežiūros paslaugos arba kelis kartus ta pati sveikatos priežiūros paslauga, kurių kokybės ir prieinamumo gerinimui buvo skirtas projektas.	Pirminis šaltinis: teritorinių ligonių kasų duomenys. Antrinis šaltinis: mokėjimo prašymas, ataskaita po projekto užbaigimo.	Informacija apie rodiklio pasiekimą teikiama 5 metus su ataskaitomis po projekto užbaigimo	Projekto vykdytojas.
Produkto rodikliai:
Paramą gavusių sveikatos priežiūros įstaigų skaičius2	Sveikatos priežiūros įstaiga: – įstaiga ar įmonė, šio ir kitų įstatymų bei teisės aktų nustatyta tvarka turinti teisę teikti sveikatos priežiūros paslaugas ir patarnavimus; – įstaigos ar įmonės, kuri verčiasi kita (ne sveikatos priežiūros) veikla, filialas ar padalinys, turintis teisę teikti sveikatos priežiūros paslaugas (Lietuvos Respublikos sveikatos priežiūros įstaigų įstatymas). Laikoma, kad rodiklis pasiektas, kai modernizuojama visa projekte numatyta atskiros sveikatos priežiūros įstaigos infrastruktūra.	Skaičius	Apskaičiuojamas	Sumuojamos sveikatos priežiūros įstaigos, kuriose modernizuota visa projekte numatyta atskiros sveikatos priežiūros įstaigos infrastruktūra (viena sveikatos priežiūros įstaiga kaip vienas vienetas).	Pirminiai šaltiniai: sąskaitos faktūros, apmokėjimą pagrindžiantys dokumentai, priėmimo–perdavimo aktai, statinio tinkamumo eksploatacijai aktas, statybos užbaigimo aktai ar deklaracijos apie statybos užbaigimą ir kt. Antrinis šaltinis: galutinis mokėjimo prašymas.	Informaciją pateikia projekto vykdytojas mokėjimo prašymo lentelėje „Stebėsenos rodikliai“ nurodydamas rodiklio pasiekimo reikšmę per ataskaitinį laikotarpį. Kadangi rodiklis gali būti apskaičiuotas užbaigus projektą, kiekviename mokėjimo prašyme projekto vykdytojas įrašo „0“, galutiniame mokėjimo prašyme įrašo „1“.	Projekto vykdytojas.
Projektų skaičius	Projektas – ekonomiškai nedalomų ir tiksliai funkcijai atlikti skirtos veiklos rūšių visuma, turinti apibrėžtą biudžetą, įgyvendinimo laikotarpį ir aiškiai nustatytus tikslus. Skaičiuojami priemonės lėšomis finansuoti projektai, skirti ambulatorinių, palaikomojo gydymo ir slaugos paslaugų plėtrai bei stacionarinių paslaugų optimizavimui. Laikoma, kad rodiklis pasiektas, kai patvirtinama galutinė projekto įgyvendinimo ataskaita.	Skaičius	Apskaičiuojamas	Sumuojami užbaigti projektai, t. y. projektai, kurių galutinės projekto įgyvendinimo ataskaitos buvo patvirtintos.	Pirminis šaltinis: galutinė projekto įgyvendinimo ataskaita. Antrinis šaltinis: galutinis mokėjimo prašymas.	Informaciją pateikia projekto vykdytojas mokėjimo prašymo lentelėje „Stebėsenos rodikliai“ nurodydamas rodiklio pasiekimo reikšmę per ataskaitinį laikotarpį. Kadangi rodiklis gali būti apskaičiuotas užbaigus projektą, kiekviename mokėjimo prašyme projekto vykdytojas įrašo „0“, galutiniame mokėjimo prašyme įrašo „1“.	Projekto vykdytojas.

1 Uždavinio lygmeniu informacija apie rezultato rodiklio pasiekimą teikiama kasmet metinėje veiksmų programos įgyvendinimo ataskaitoje įrašant pacientų, antrais kalendoriniais metais po projektų užbaigimo pasinaudojusių konkrečiomis sveikatos priežiūros įstaigų paslaugomis, kurių kokybės ir prieinamumo gerinimui buvo skirti projektai, suminį rodiklį. Metinėje veiksmų programos įgyvendinimo ataskaitoje įrašomi kaupiamuoju būdu susumuoti rezultato rodiklio pasiekimo duomenys nuo uždavinio įgyvendinimo pradžios iki ataskaitinio laikotarpio pabaigos. Už 2007–2013 metų duomenų apie rodiklio pasiekimą uždavinio lygmeniu įvedimą į Europos Sąjungos struktūrinės paramos kompiuterinę informacinę valdymo ir priežiūros sistemą ir pateikimą metinėje veiksmų programos įgyvendinimo ataskaitoje atsakinga Sveikatos apsaugos ministerija.

Baigus įgyvendinti Sanglaudos skatinimo veiksmų programos 2 prioriteto 1 uždavinį, rezultato rodiklio reikšmė uždavinio lygmeniu bus nustatyta suskaičiavus pacientus pagal asmens kodą, t. y. bus eliminuoti pasikartojantys pacientai.

2 Uždavinio lygmeniu informacija apie rodiklio pasiekimą teikiama kasmet metinėje veiksmų programos įgyvendinimo ataskaitoje įrašant suminį sveikatos priežiūros įstaigų, įgyvendinusių projektus, skaičių (apskaičiuotą kaupiamuoju būdu nuo uždavinio įgyvendinimo pradžios iki ataskaitinio laikotarpio pabaigos). Daugiau nei vieną projektą įgyvendinusi sveikatos priežiūros įstaiga uždavinio lygmeniu skaičiuojama kaip vienas vienetas. Už 2007–2013 metų duomenų apie rodiklio pasiekimą uždavinio lygmeniu įvedimą į Europos Sąjungos struktūrinės paramos kompiuterinę informacinę valdymo ir priežiūros sistemą ir pateikimą metinėje veiksmų programos įgyvendinimo ataskaitoje atsakinga Sveikatos apsaugos ministerija.

_________________

Priedo pakeitimai:

Nr. V-431, 2013-04-29, Žin., 2013, Nr. 48-2409 (2013-05-11), i. k. 1132250ISAK000V-431

Projektų finansavimo sąlygų aprašo pagal

priemonę Nr. VP3-2.1-SAM-10-V

„Ambulatorinių, palaikomojo gydymo ir

slaugos paslaugų plėtra bei stacionarinių

paslaugų optimizavimas“

5 priedas

MEDICINOS IR SLAUGOS ĮRANGOS, SKIRTOS PALAIKOMOJO GYDYMO IR SLAUGOS, STACIONARINĖS IR DIENOS STACIONARO PALIATYVIOSIOS PAGALBOS PASLAUGOMS TEIKTI, BAIGTINIS SĄRAŠAS

• Hematologinis analizatorius

• Infuzomatas

• Paciento gyvybinių funkcijų stebėsenos įranga

• Defibriliatorius

• Plovimo-dezinfekavimo mašina

• Dezinfekcijos kamera

• Įeinama vonia

• Įkeltuvas į vonią

• Mobilioji lova

• Apiplovimo vežimėlis su vandens nutekėjimo žarna, pakeliamu atlošu ir šoniniais ranktūriais

• Dušo vežimėlis

• Stacionarinis ligonių keltuvas

• Mobilusis ligonių keltuvas

• Persislinkimo lenta

• Perkėlimo lenta

• Perkėlimo neštuvas

• Mobilusis vežimėlis tvarsliavai, medikamentams ir vienkartinėms priemonėms

_________________

Projektų finansavimo sąlygų aprašo pagal

priemonę Nr. VP3-2.1-SAM-10-V

„Ambulatorinių, palaikomojo gydymo ir

slaugos paslaugų plėtra bei stacionarinių

paslaugų optimizavimas“

6 priedas

MEDICINOS ĮRANGOS, SKIRTOS DIENOS CHIRURGIJOS PASLAUGOMS TEIKTI, BAIGTINIS SĄRAŠAS

• Laringoskopų rinkinys

• Laparoskopas

• Operacinis stalas

• Operacinis šviestuvas

• Instrumentų rinkinys laparoskopinėms operacijoms

• Gyvybinių funkcijų monitorius

• Dirbtinės plaučių ventiliacijos aparatas

• Anestezijos aparatas

• Vakuuminis siurblys

• Infuzomatas

• Infuzuojamų tirpalų šildytuvas

• Elektrokaustikos aparatas

• Elektrokardiografas

• Defibriliatorius

• Chirurginių instrumentų rinkiniai

• Instrumentų plovimo mašina

• Vežimėlis ligoniams pervežti

• Funkcinė lova su čiužiniu (mechaninė)

_________________

Pakeitimai:

1.

Lietuvos Respublikos sveikatos apsaugos ministerija, Įsakymas

Nr. V-431, 2013-04-29, Žin., 2013, Nr. 48-2409 (2013-05-11), i. k. 1132250ISAK000V-431

Dėl Lietuvos Respublikos sveikatos apsaugos ministro 2012 m. gruodžio 5 d. įsakymo Nr. V-1113 "Dėl Projektų finansavimo sąlygų aprašo pagal 2007–2013 metų Sanglaudos skatinimo veiksmų programos priemonę Nr. VP3-2.1-SAM-10-V "Ambulatorinių, palaikomojo gydymo ir slaugos paslaugų plėtra bei stacionarinių paslaugų optimizavimas" patvirtinimo" pakeitimo